
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 220 


28 Μαρτίου 1995 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4907/ΦΟΡ/256 

Εσωτερικός Κανονισμός Λειτουργίας Εθνικού Κέντρου θα¬ 
λασσίων Ερευνών (ΕΚΘΕ). 

Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 25 παρ. 2 του Ν. 1514/85 
ΦΕΚ 13/Α/85. 

2. Τις διατάξεις του Π.Δ. 343/88 «οργανισμός του 
ΕΚΘΕ» ΦΕΚ 151/Α/8Θ, όπως αυτό τροποποιήθηκε με το 
Π.Δ. 330/87 ΦΕΚ 152/Α/87. 

3. Το γεγονός ότι με την απόφαση αυτή δεν προκαλεΐται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

ΚΕΦΑΛΑΙΟ I 
Γενικές διατάξεις 
Άρθρο 1 
ΓΕΝΙΚΑ 

Η λειτουργία του Ερευνητικού Κέντρου βασίζεται στην 
συνεγασία όλων των φορέων του. Η δραστηριότητα του 
κάθε φορέα πρέπει να ασκείται στα πλαίσια της νομοθε¬ 
σίας, ίου εσωτερικού κανονισμού και των καταστατικών 
αρχών του φορέα. Πέρα από τους γραπτούς κανονισμούς 
όμως, η λειτουργία του Κέντρου στηρίζεται αε ένα σύνολο 
αξιών συμβατών με αυτές, τις οποίες καλλιεργεί και προά¬ 
γει η ερευνητική δραστηριότητα. Οι αρχές αυτές είναι οι 
εξής: 

1. Η προαγωγή της επιστήμης 

Η λειτουργία του -.<'■■ ■■ :■ -,ητικού Κέντρου έχει ως ύψιστσ 
σκοπό την πραγματοποίηση πρωτότυπης έρευνας και την 
αξιοποίηση της προς όφελος της Ελληνικής Κοινωνίας και 
Οικονομίας. Η δραστηριότηνυ όλων των «φορέων πρέπει 
να κατατείνει στην εξύψωση της έρευνας και την αποτε¬ 
λεσματική προσαρμογή του Ερευνητικού Κέντρου στις 
σύγχρονες επιστημονικές και τεχνολογικές εξελίξεις και 
τις ανάγκες της χώρας. 

2. Αποστολή του Κέντρου είναι η προώθηση της επιστη¬ 
μονικής και τεχνολογικής έρευνας και η ανάπτυξη της τε¬ 
χνολογίας καθώς επίσης και η διαμόρφωση νέου ερευνη- 
τ,κσυ δυναμικού προς άφειλος της Ελληνικής Οικονομίας 
και Κοινωνίας. 

3. Η αξιοκρατία 

Οι διαδικασίες λήψης αποφάσεων και τα κριτήρια τα 
οποία εφαρμόζονται από τα διάφορα όργανα και θεσμούς 


του Ερευνητικού Κέντρου θα πρέπει να γίνονται με διαφά¬ 
νεια και να κατατείνουν στην εμπέδωση ενός κλίματος 
αξιοκρατίας οε όλους τους φορείς της ερευνητικής κοινό¬ 
τητας. Οι αποφάσεις θα πρέπει να λαμβάνονται με δια¬ 
φανή και τεκμηριωμένη διαδικασία ώστε να μην δημιουρ- 
γούνται προϋποθέσεις ή υποψίες άσκησης πιέσεων και 
ευνοιακρατικής συμπεριφοράς λόγω προσωπικών, συγγε¬ 
νικών, κομματικών ή επαγγελματικών σκοπιμοτήτων. Οι 
κρίσεις για επιλογή, προαγωγή ή εξέλιξη του προσωπικού 
γίνονται σύμφωνα με τις διαδικασίες που ορίζει ο νόμος. Η 
αξιολόγηση πρέπει να είναι αιτιολογημένη να περιλαμβά¬ 
νει τις επιδόσεις του κρινόμενου και να τεκμηριώνει την 
δυνατότητα εκπλήρωσης των απαιτήσεων της νέας θέ¬ 
σης. 

4. Ο σεβασμός των δικαιωμάτων του πολίτη. 

Η λειτουργία του Ερευνητικού Κέντρου και οι δραστηριότη¬ 
τες της ερευνητικής κοινότητας πρέπει να ασκούνται με τέ¬ 
τοιο τρόπο ώστε να σέβονται τα συνταγματικά δικαιώματα του 
πολίτη, Διακρίσεις που βασίζονται σε φυλετικές, γενετικές, 
ιδεολογικές, κοινωνικές ή θρησκευτικέ*; προκαταλήψεις είναι 
απαράδεκτες. 

5. Κίνητρα εξύψωσης της ποιότητας 

Το Κέντρο πρέπει να παρέχει κάθε δυνατό κίνητρο που 
αποσκοπε! στην προώθηση της δημιουργικής εργασίας, 
στην επιβράβευση του ερευνητικού έργου, που αναγνωρί¬ 
ζεται για την πρωτοτυπία και χρησιμότητά του, και στην 
ενθάρρυνση πρωτοβουλιών αξιοποίησης της έρευνας, 
ιδιαίτερη σημασία έχουν τα κίνητρα αξιοκρατίας προς 
τους νέους ερευνητές. Ταυτόχρονα πρέπει να δημιουργεί 
αντικίνητρα στην επικράτηση συντεχνιακών και αντιπαρα- 
γωγικών συμφερόντων. 

8. Ο σεβασμός του Κέντρου. 

Όλοι οι φορείς της ερευνητικής κοινότητας έχουν υπο¬ 
χρέωση να φυλάσσουν και να προστατεύουν τους πόρους 
και την περιουσία του Κέντρου. 

Αρθρο 2 

Αντικείμενο του Κανονισμού 

1. Το Εθνικό Κέντρο θαλασσίων Ερευνών (ΕΚΘΕ) απο¬ 
τελεί ΝΠΔΔ και εποπτεύεται από το Υπουργείο Βιομηχα¬ 
νίας, Ενέργειας και Τεχνολογίας (Γενική Γραμματεία 
Έρευνας και Τεχνολογίας (ΓΓΕΤ). 

2. Το Εθνικό Κέντρο θαλασσίων Ερευνών στη συνέχεια 
θα αναφέρεται χάριν συντομίας ως ΕΚΘΕ ή Κέντρο. 

3. Ο Εσωτερικός Κανονισμός Λειτουργίας του ΕΚΘΕ 
καθορίζει τους κανόνες που διέπουν την λειτουργία του 
Κέντρου και ρυθμίζει τις εργασιακές σχέσεις, τα δικαιώ¬ 
ματα κάι τις υποχρεώσεις του προσωπικού του. 

4. Στις διατάξεις του παρόντος κανονισμού υπάγεται το μό¬ 
νιμο, επί θητεία και με σχέση εργασίας ιδιωτικού δικαίου προ¬ 
σωπικό του ΕΚΘΕ. Για τους υποτρόφους και τους συνεργα- 
ζόμενους ερευνητές ισχύουν οι ειδικές διατάξεις που προ- 
βλέπσνται γι' αυτούς. Οι αποσπασμένοι στο ΕΚΘΕ υπάλληλοι 
άλλων υπηρεσιών υπέ^ονται στις διατάξεις του παρόντος κα¬ 
νονισμού, εφόσον αυτές δεν αντίκεινται στις ειδικές, που 
προ βλέπονται γι' αυτούς. 

ΚΕΦΑΛΑΙΟ II 
Διοίκηση 
Αρθρο 3 

Όργανα Διοίκησης 

1. Το ΕΚΘΕ έχει τα εξής όργανα διοίκησης: 

α. Το Διοικητικό Συμβούλιο (Δ.Σ.) 

β. Τον Διευθυντή του ΕΚΘΕ. 

Αρθρο 4 

Διοικητικό Συμβούλιο * 

1. Σύνθεση του Δ.Σ. 

Το Διοικητικό Συμβούλιο του ΕΚΘΕ αποτελεΐται από; 

α. Το Διευθυντή του ΕΚΘΕ ως Πρόεδρο. 

β. Τους Διευθυντές των Ινστιτούτων του ΕΚΘΕ. 

γ. Έναν κοινό εκπρόσωπο των ερευνητών και των ειδι¬ 
κών λειτουργικών επιστημόνων του Κέντρου με τον ανα¬ 
πληρωτή του, που εκλέγεται με μυστική ψηφοφορία από 
το σύνολο των ερευνητών και των ειδικών λειτουργικών 
επιστημόνων και 

δ. Έναν κοινό εκπρόσωπο των τεχνικών και διοικητικών 
υπαλλήλων του Κέντρου με τον αναπληρωτή του, που 
εκλέγεται με μυστική ψηφοφορία από το σύνολο των 
υπαλλήλων αυτών. 

2. Διορισμός - αρμοδιότητες Δ.Σ. 

Η διαδικασία ορισμού των μελών του Δ.Σ., η συγκρό¬ 
τησή του και οι αρμοδιότητές του καθορίζονται στο άρθρο 
9 παρ. 3 του Ν. 1514/85, στο άρθρο 32 του Ν. 2115/93 
και στο άρθρο 5 του Π.Δ. 343/86. 

3. Λειτουργία του Δ.Σ. 

α. Το Δ.Σ. του ΕΚΘΕ συνεδριάζει ύστερα από πρό¬ 
σκληση του Προέδρου του, τακτικά μια φορά τον μήνα και 
έκτακτα όταν υπάρχει ανάγκη και συνέρχεται σε συνε¬ 
δρίαση το αργότερο εντός πέντε (5) ημερών. Το Δ.Σ. συ¬ 
νεδριάζει επίσης, όταν ζητηθεί με έγγραφη αίτηση τριών 
(3) τουλάχιστον μελών του, στην οποία προσδιορίζονται 
και τα θέματα για τα οποία ζητείται η έκτακτη σύγκληση. 
Το Δ.Σ. μπορεί να συγκληθεί έκτακτα και όταν το ζητήσει 
για συγκεκριμένο θέμα ή θέματα ο Υπουργός Βιομηχα¬ 
νίας, Ενέργειας Τεχνολογίας ή ο Γενικός Γραμματέας 
Έρευνας και Τεχνολογίας, οι οποίοι μπορούν και να συμ¬ 
μετέχουν στην συνεδρίαση. 

β. Τα προς συζήτηση θέματα καταχωρούνται στην ημερή¬ 
σια διάταξη, η οποία κοινοποιείται τουλάχιστον δύο (2) ημέρες 
πριν από τη συνεδρίαση στα μέλη του Δ.Σ θέματα που δεν 
αναγράφονται στην ημερήσια διάταξη δεν συ ζητούνται, εκτός 
αν αποφασισθεί η συζήτησή τους ομόφωνα από τα παρόντα 
μέλη του Δ.Σ. 

γ. Το Δ.Σ. βρίσκεται σε απαρτία, όταν τα παρόντα μέλη 
είναι περισσότερα από τα απάντα. Οι αποφύσεις του Δ.Σ. 
λαμβάνονται με ψηφοφορία και με απλή πλειοψηφία των 
παρόντων μελών με την προϋπόθεση ότι οι πλειοψηφού¬ 
σες υπερβαίνουν το 1/3 του συνόλου των μελών του Δ.Σ. 
Σε περίπτωση απουσίας ή κωλύματος συμμετοχής του τα¬ 
κτικού μέλους, συμμετέχει στη συνεδρίαση ο αναπληρω¬ 
τής του. Σε περίπτωση ισοψηφίας υπερισχύει η ψήφος 
του προέδρου. 

δ. Το Δ.Σ. με απόφασή του ορίζει ένα γραμματέα με τον 
αναπληρωτή του, που έχει και την ευθύνη τήρησης των 


πρακτικών. Τα πρακτικά της συνεδρίασης διανέμονται 
από τον γραμματέα στα μέλη του Δ.Σ. εντός δεκαπέντε 
ημερών και υπογράφονται από τον Πρόεδρο και τον Γραμ- 
ματέα του Δ. Σ. Ο ι αποφάσεις του Δ. Σ. ε ίναι άμεσα εκτελε- 
στές εκτός αν άλλως αποφασισθεί σε συγκεκριμένο θέμα. 

Άρθρο 5 

Εκλογή εκπροσώπων στο Δ.Σ. 

1. Η εκλογή των εκπροσώπων των ερευνητών - ειδικών 
λειτουργικών επιστημόνων και των τεχνικών - διοικητικών 
υπαλλήλων του ΕΚΘΕ και των αναπληρωτών τους στο 
Διοικητικό Συμβούλιο διενεργείτοι με μυστική ψηφοφορία 
υπό την εποπτεία της Διεύθυνσης Διοικητικού του Κέ¬ 
ντρου. 

Δικαίωμα εκλέγειν και εκλέγεσθαι έχουν όλοι όσοι ανή¬ 
κουν στο ερευνητικό προσωπικό, στο τεχνικό προσωπικό 
και στο διοικητικό προσωπικό με σύμβαση εργασίας Δημο¬ 
σίου Δικαίου και με σύμβαση εργασίας Ιδιωτικού Δικαίου 
αορίστου χρόνου του Κέντρου. Όσοι υπηρετούν σε Περι¬ 
φερειακά Κέντρα ή σταθμούς του Κέντρου μπορούν να 
ψηφίσουν με αλληλογραφία με ευθύνη της Εφορευτικής 
Επιτροπής. Η ψηφοφορία είναι μυοτική. Οι εκλογές διεξά¬ 
γονται ανά διετία, ανεξάρτητα από τη λήξη της θητείας 
του Δ.Σ. του Κέντρου. 

Η εκλογή των εκπροσώπων είναι έγκυρη, εφόσον κατά 
την ψηφοφορία προσέλθει τουλάχιστον το ήμισυ ίων δι- 
καιουμένων φήφου. Ως εκπρόσωπος εκλέγεται ο πρώτος 
πλειοψηφήσας και ως αναπληρωτής ο δεύτερος κατά 
σειρά ψήφων, εφόσον συγκεντρώσουν τουλάχιστον το 
1 /2 των ψηφισάντων. Εάν οι ψήφοι που λάβουν υπολείπο¬ 
νται του 1/2 των ψηφισάντων, τότε η ψηφοφορία επανα¬ 
λαμβάνεται μεταξύ των δύο πρώτων. 

2. Η διαδικασία εκλογής ορίζεται ως εξής: 

Εξήντα (601 ημέρες πριν από τη λήξη της θητείας των εκ¬ 
προσώπων, η Διεύθυνση Διοικητικού με ανακοίνωση προς το 
ερευνητικό - ειδικό λειτουργικό και το τεχνικό - διοικητικό 
προσωπικό του ΕΚΘΕ, η οποία κοινοποιείται χωριστά στην 
κάθε μία από τις παραπάνω κατηγορίες του προσωπικού, 
καλεί τους ενδιαφερόμενους να υποβάλουν υποψηφιότητες 
για τις δύο θέσεις εκπροσώπων στο Δ.Σ. του Κέντρου μέσα 
σε προθεσμία δέκα (10) ημερών. 

Μετά την υποβολή των υποψηφιοτήτων προκηρύσσει 
τις εκλογές, η διεξαγωγή των οποίων ορίζεται εντός είκοσι 
(20) ημερών από την τελευταία ημέρα υποβολής των υπο¬ 
ψηφιοτήτων. 

Χρέη τριμελών εφορευτικών επιτροπών για τη διεξα¬ 
γωγή της ψηφοφορίας για την εκλογή των εκπροσώπων 
εκτελούν υπάλληλοι του Κέντρου για κάθε κατηγορία χω¬ 
ριστά, οι οποίοι ορίζονται με κλήρωση από τη Δ/νση Διοι¬ 
κητικού. Η κλήρωση διενεργείται με την παρουσία τριών 
(3) εκπροσώπων, που ορίζει το Δ.Σ. των συνδικαλιστικών 
οργάνων των εργαζομένων. 

Τα μέλη των εφορευτικών επιτροπών δεν μπορεί να εί¬ 
ναι υποψήφιοι στις εκλογές. Η Δ/νση Διοικητικού συντάσ¬ 
σει καταλόγους του ερευνητικού, του ειδικού λειτουργι¬ 
κού, του τεχνικού και του διοικητικού προσωπικού και 
τους παραδίδει στις εφορευτικές επιτροπές. 

Οι εφορευτικές επιτροπές καταρτίζουν δύο ψηφοδέλ¬ 
τια, ένα με τους υποψηφίους των ερευνητών - ειδικών λει¬ 
τουργικών επιστημόνων και ένα με τους υποψηφίους των 
τεχνικών - διοικητικών υπαλλήλων. Τα ψηφοδέλτια είναι 
ξεχωριστά για τις δύο κατηγορίες και σε κάθε ένα από 
αυτά περιλαμβάνονται όλα τα ονόματα των υποψηφίων 
εκάστης κατηγορίας. 

Σε κάθε ψηφοδέλτιο τίθεται μόνον ένας σταυρός, αρι¬ 
στερά ή δεξιά των ονομάτων των υποψηφίων. 

3. Σε περίπτωση που για οποιοδήποτε λόγο δεν εκλεγεί 

εκπρόσωπος των ερευνητών - αδικών λειτουργικών επιστη¬ 
μόνων και των τεχνικών και διοικητικών υπαλλήλων του Κέ¬ 
ντρου, το Δ.Σ. συγκροτείται και λειτουργεί νομίμως με τα 
υπόλοιπα μέλη του. 

4. Οι εκπρόσωποι είναι ανακλητοί και αντικαθίσταται με 
απόφαση του Υπουργού Βιομηχανίας, Ενέργειας και Τε¬ 
χνολογίας, που δημοσιεύεται στην Εφημερίδα της Κυβερ- 
νήσεως, μετά από πρόταση του σώματος που τους εκλέ¬ 
γει. Προκειμένου να γίνει ανάκληση των εκπροσώπων των 
δύο κατηγοριών των προηγουμένων παραγράφων, απαι¬ 
τείται έγγραφη αίτηση του ενός τρίτου του συνόλου των 
ερευνητών - ειδικών λειτουργικών επιστημόνων και του 
ενός τρίτου του συνόλου των τεχνικών - διοικητικών υπαλ¬ 
λήλων προς την Διεύθυνση Διοικητικού. 

Η Δ/νση Διοικητικού συγκαλεί μέσα σε δέκα ημέρες το 
σώμα των εκλεκτόρων του Κέντρου για να αποφασίσει 
σχετικά. 

Η ανάκληση αποφασίζεται με μυστική ψηφοφορία, της 
οποίας επιλαμβάνεται εφορευτική επιτροπή. Για να ανα- 
κληθεΐ ο εκπρόσωπος, απαιτείται η ψήφος των 2/3 του 
συνόλου των ψηφισάντων, με την προϋπόθεση ότι αυτοί 
είναι τουλάχιστον το 1 /2 του συνόλου των εκλεκτόρων. Σε 
περίπτωση ανάκλησης του εκπροσώπου, τη θέση του 
ανακληθέντος καταλαμβάνει ο αναπληρωτής του. Στην 
περίπτωση που ανακληθεί και ο αναπληρωτής, διεξάγο¬ 
νται νέες εκλογές. 

Ο εκπρόσωπος ανακαλείται σε περίπτωση που έχει 
υποπέσει σε σοβαρό πειθαρχικό παράπτωμα. Οι εκλεγμέ¬ 
νοι εκπρόσωποι των εργαζομένων μεταφέρουν στο Δ.Σ. 
του ΕΚΘΕ τις θέσεις και προτάσεις του εκλεκτορικού σώ¬ 
ματος. Επίσης, ενημερώνουν ανελλιπώς τους εργαζομέ¬ 
νους στο ΕΚΘΕ για τις συζητήσεις και τις αποφάσεις που 
λαμβάνει το Δ.Σ. του Κέντρου. 

Άρθρο θ 

Διευθυντής του ΕΚΘΕ 

1. Ο διευθυντής του ΕΚΘΕ έχει τα προσόντα που προ- 
βλέπονται στις διατάξεις της παρ. 8 του άρθρου 9 του Ν. 
1514/85. Ο Διευθυντής του Κέντρου πρέπει νσ έχει ερευ¬ 
νητική δραστηριότητα σε περιοχή που αντιστοιχεί ή είναι 
παραπλήσια σε ένα τουλάχιστον Ινστιτούτο του Κέντρου. 
Ο Διευθυντής πρέπει να έχει διακριθεΐ για το ερευνητικό 
του έργο διεθνώς και να διαθέτει ικανότητα και εμπειρία 
διαχείρισης της έρευνας. 

2. Ο Διευθυντής του ΕΚΘΕ υπηρετεί με πλήρη απασχό¬ 
ληση. Συγχρόνως μπορεί να ασκεί ερευνητικά καθήκοντα 
με μερική απασχόληση μόνο στο ίδιο ερευνητικό Κέντρο 
ή, αν είναι μέλος του ΔΕΠ ΑΕΙ, να διδάσκει ένα εξαμηνιαίο 
μάθημα, χωρίς να ασκεί καμμιά διοικητική απασχόληση 
στο ΑΕΙ, με την ιδιότητα του Πρύτανη, Αντιπρύτανη, Κο¬ 
σμήτορα, Προέδρου τμήματος, Δ/ντή τομέα ή μέλους επι¬ 
τροπών του ΑΕΙ, εξαιρουμόνων των εκλεκτορικών σωμά¬ 
των και των επιτροπών διδακτορικών. Στην περίπτωση 
αυτή, υποχρεούται να υποβάλει στο Δ.Σ. του Κέντρου δή¬ 
λωση, στην οποία να αναφέρει ιο συγκεκριμένο αντικεί¬ 
μενο και το χρονικό πλαίσιο απασχόλησής του στο ΑΕΙ. Σε 
καμμιά περίπτωση και για κανένα λόγο, η εκτός Κέντρου 
απασχόλησή του δεν μπορεί να υπερβαίνει την μία ημέρα 
την εβδομάδα. Γ ια την εκτός κέντρου απασχόλησή του 
παρέχεται άδεια με απόφαση του Δ.Σ. Αν ο Δ/ντής είναι 
μέλος ΔΕΠ των ΑΕΙ, για τον διορισμό του στην θέση του Δ/ 
ντή του Κέντρου απαιτείται η λήψη της άδειας από το ΑΕΙ, 
οτο οποίο υπηρετεί, σύμφωνα με τις διατάξεις των άρ¬ 
θρων 13 και 17 του Ν. 1268/82. 

3.0 Διευθυντής του ΕΚΘΕ προΤσταται όλων των υπηρε¬ 
σιών {Ινστιτούτων και Δ/νσεων) του Κέντρου και ασκεί τις 
αρμοδιότητες που προβλέπονται στο άρθρο 9 παρ. 10 του 


Ν. 1514/85, στο άρθρο 32 του Ν. 2115/93 και στο άρθρο 
6 του Π.Δ. 343/86. 

Στα πλαίσια των αρμοδιοτήτων του ο Διευθυντής του 
ΕΚΘΕ ασκεί μεταξύ άλλων και τα ακόλουθα καθήκοντα: 

α. Δέχεται και μελετά τις εισηγήσεις των Ινστιτούτων και 
Διευθύνσεων, συντονίζει το έργο τους κ$ι είναι υπεύθυ¬ 
νος προς το Διοικητικό Συμβούλιο για την καλή λειτουργία 
του Κέντρου, 

β. Συντονίζει τις διαδικασίες προγραμματισμού και αξιο¬ 
λόγησης του έργου του Κέντρου, φροντίζει για την 
έγκαιρη προσαρμογή του στις επιστημονικές και τεχνολο¬ 
γικές εξελίξεις στη χώρα και διεθνώς και μεριμνά για την 
αποτελεσματική αξιοποίηση των ερευνητικών δραστηριο¬ 
τήτων του Κέντρου. 

γ. Ένα μήνα πριν απά τη σύνταξη του προϋπολογισμού, 
εισηγείται στο Δ.Σ. τον επιστημονικό προγραμματισμό του 
Κέντρου για τον επόμενο χρόνο. 

δ. Δίνει οδηγίες στα Ινστιτούτα και στις Διευθύνσεις του 
Κέντρου για την πιστή εκτέλεση των αποφάσεων του Δ.Σ. 

ε. Παρακολουθεί την πιστή εφαρμογή και τήρηση από τα 
Ινστιτούτα και την τήρηση από τα ινστιτούτα και τις Διευθύν¬ 
σεις του παρόντος κανονισμού, των διατάξεων που διέπουν 
το Κέντρο και των εκάστοτε οδηγιών, που εκδίδσνται στα 
πλαίσια λειτουργίας του Κέντρου. 

στ. Εκδίδει αποφάσεις για τη συγκρότηση επιτροπών 
και ομάδων εργασίας για την επεξεργασία ειδικών θεμά¬ 
των. 

ζ. Ελέγχει ή επιθεωρεί ο ίδιος ή με επιτροπή οικονομι¬ 
κού ελέγχου, η οποία μπορεί να συσταθεί με απόφαση του 
Δ.Σ., τη διαχείριση υλικού του Κέντρου και εισηγείται στο 
Δ.Σ. τα μέτρα που πρέπει να ληφθούν, για την αποκατά¬ 
σταση των ζημιών του Κέντρου και την απόδοση ευθυνών 
σε περίπτωση που διαπιστωθούν ελλείμματα ή άλλες ανω¬ 
μαλίες. 

η. Συντάσσει τις υπηρεσιακές εκθέσεις των προϊσταμέ¬ 
νων των Δ/νσεων και είναι ο τελευταίος κριτής στις εκθέ¬ 
σεις αξιολόγησης του προσωπικού του Κέντρου, πλην των 
ερευνητών και των ειδικών λειτουργικών επιστημόνων. 
Αποφασίζει για όλα τα θέματα που σχετίζονται με την υπη¬ 
ρεσιακή κατάσταση του πάσης «ρύσεως προσωπικού του 
Κέντρου με εξαίρεση τα θέματα που αφορούν προσλή¬ 
ψεις προσωπικού. 

θ. Εισηγείται στο Δ.Σ. την τοποθέτηση του προσωπικού 
στις οργανικές μονάδες του Κέντρου. 

ι. Ασκεί όσες αρμοδιότητες του αναθέσει με απόφασή του 
το Δ.Σ. 

Άρθρο 7 

Επιστημονικό Συμβούλιο 

1. Στο ΕΚΘΕ λειτουργεί Επιστημονικό Συμβούλιο (Ε.Σ.) 
που αποτελείται από τον Πρόεδρο και έξι μέλη, που είναι 
επιστήμονες με διεθνώς αναγνωρισμένο κύρος και μακρό¬ 
χρονη ερευνητική εμπειρία σε ειδικότητα σχετική με ένα 
τουλάχιστον από τα ερευνητικά αντικείμενα των Ινστιτού¬ 
των του ΕΚΘΕ Το Ε.Σ. συγκροτείται με απόφαση του 
Υπουργού Βιομηχανίας, Ενέργειας και Τεχνολογίας, η 
οποία εκδίδεται μετά από γνώμη του Εθνικού Γνωμοδοτι- 
κού Συμβουλίου Έρευνας και δημοσιεύεται στην Εφημε¬ 
ρίδα της Κυβερνήσεως. Η θητεία του Προέδρου και των 
μελών του Ε.Σ. είναι τριετής και μπορεί να ανανεώνε¬ 
ται. 

2. Το Ε.Σ. συνέρχεται σε τακτικές συνεδριάσεις μιά 
φορά το μήνα και σε έκτακτες συνεδριάσεις όταν το ζητή¬ 
σει ο Πρόεδρός του ή η απόλυτη πλειοψηφία των μελών 
του ή ο Υπουργός Βιομηχανίας, Ενέργειας και Τεχνολο¬ 
γίας. Στο Επιστημονικό Συμβούλιο μετέχει χωρίς δικαίωμα 
ψήφου και ο Διευθυντής του Κέντρου, ο οποίος φροντίζει 

για την γραμματειακή του υποστήριξη του Συμβουλίου. Με 
επιμέλεια του Προέδρου τηρούνται από τον Γραμματέα 
συνοπτικό πρακτικά των συνεδριάσεων. Οι αποφάσεις του 
Ε.Σ. διατυπώνονται γραπτά και πρέπει να είναι αιτιολογημέ¬ 
νες 

3. Το Ε.Σ. έχει μεταξύ άλλων τις παρακάτω αρμοδιότη¬ 
τες (άρθρο 9 παι*. 13 του Ν. 1514/85 και άρθρο 32 του Ν. 
2115/93): 

α. ΓνωμοδοτεΙ ύστερα από εισήγηση του Διευθυντή του 
Κέντρου για το ετήσιο αναπτυξιακό πρόγραμμα του Κέ¬ 
ντρου και τον ετήσιο προϋπολογισμό του Κέντρου. Η γνω¬ 
μάτευση αυτή είναι για το Διοικητικό Συμβούλιο δεσμευ¬ 
τική. Παρακολουθεί την υλοποίησή τους και υποβάλλει τη 
σχετική γνώμη και κριτική στον Υπουργό Βιομηχανίας, 
Ενέργειας και Τεχνολογίας. Σε περίπτωση που η εκτέ¬ 
λεση συγκεκριμένων προγραμμάτων δεν κρίνεται ικανο¬ 
ποιητική ή κρίνεται ότι υπάρχει διαφοροποίηση του αρχι¬ 
κού στόχου δύναται να τροποποιεί το εγκεκριμένο ερευ¬ 
νητικό πρόγραμμα του Κέντρου, του Ινστιτούτου, καθώς 
και τους αντίστοιχους προϋπολογισμούς. Για τον σκοπό 
αυτό, το Δ.Σ. είναι υποχρεωμένο να θέτει στη διάθεση του 
Επιστημονικού Συμβουλίου τα στοιχεία που το τελευταίο 
κρίνει απαραίτητα. 

β. Εγκρίνει ύστερα από εισήγηση του Δ.Σ. τον απολογισμό 
και ισολογισμό του Κέντρου και αποτιμά το ερευνητικό έργο 
του Κέντρου σε συσχετισμό με την πολιτική επιστημονικής 
έρευνας και τεχνολογίας του Υπουργείου Βιομηχανίας, Ενέρ¬ 
γειας και Τεχνολογίας. 

γ. Καταρτίζει για κάθε Ινστιτούτο κατάλογο επιστημόνων 
για τη συμπλήρωση των επιτροπών κρίσης για την αξιολόγηση 
των ερευνητικών προτάσεων που υποβάλλονται στο Πρό¬ 
γραμμα Ανάπτυξης Έρευνας και Τεχνολογίας (ΠΑΕΤ) και για 
την αποτίμηση του ερευνητικού έργου του κέντρου και τον 
υποβάλλει για έγκριση στον Υπουργό Βιομηχανίας, Ενέργειας 
και Τεχνολογίας, σύμφωνα με τα προβ/επόμενα στο άρθρο 9 
παρ. 13γτου Ν. 1514/85. 

δ. Καταρτίζει για κάθε Ινσπτούτο κατάλογο επιστημόνων 
για τις επιτροπές κρίσης του άρθρου 16 παρ. 3 του Νόμου 
1514/85 ο οποίος αποτελείται από όλα τα μέλη της ομάδας 
ή των ομάδων του Εθνικού Πίνακα Κριτών που αντιστοιχούν 
στις ειδικότητες του Ινστιτούτου, σύμφωνα με το άρθρο 9 
παρ. 13δ του ίδιου νόμου. 

ε. ΓνωμοδοτεΙ προς τον Υπουργό Βιομηχανίας, Ενέρ¬ 
γειας και Τεχνολογίας ύστερα από εισήγηση του Διευθυ¬ 
ντή του ΕΚΘΕ για τον ετήσιο προϋπολογισμό. 

στ. ΓνωμοδοτεΙ σε ειδικά ερωτήματα που υποβάλλονται 
από τον Υπουργό Βιομηχανίας, Ενέργειας και Τεχνολο¬ 
γίας ή το Δ.Σ. του ΕΚΘΕ. 

ΚΕΦΑΛΑΙΟ III 

Εσωτερική Δομή και Λειτουργία των Ινστιτούτων 
Αρθρο 8 

Διάρθρωση Ινστιτούτων 

1. Τα Ινστιτούτα του ΕΚΘΕ αποτελούν υπηρεσιακές μο¬ 
νάδες του και έχουν λειτουργική αυτοτέλεια για την απο¬ 
τελεσματικότερη εξυπηρέτηση των ερευνητικών, επιστη¬ 
μονικών και τεχνολογικών αναγκών του τομέα που καλύ¬ 
πτουν. 

2. Τα Ινστιτούτα του ΕΚΘΕ είναι τα εξής: 

α. Το Ινστιτούτο Ωκεανογραφίας 

β. Το Ινστιτούτο θαλασσίων Βιολογικών Πόρων 

γ. Το Ινστιτούτο Εσωτερικών Υδάτων 

3. Το Δ.Σ. και το Ε.Σ. του Κέντρου θα πρέπει να φροντί¬ 
ζουν για την καλλίτερη δυνατή συνεργασία και συντονισμό 
μεταξύ των Ινστιτούτων, έτσι ώστε να αξιοποιούνται στο 
έπακρο οι ανθρώπινοι και υλικοί πόροι του κάθε Ινστιτού¬ 
του και να αποφεύγονται επικαλύψεις ερευνητικού έργου, 


έλλειψη συνολικού προγραμματισμού και αναποτελεσμα¬ 
τικές επαναλήψεις δραστηριοτήτων. 

Αρθρο 9 

Υπεύθυνοι Τομέων Ινστιτούτου 

1. Για την εύρυθμη και αποδοτική λειτουργία των Το¬ 
μέων των Ινστιτούτων, που προβλέπονται στο άρθρο 12 
του Π.Δ. 343/8Θ, οι οποίοι αποτελούν επιστημονικές μο¬ 
νάδες με ολοκληρωμένο γνωστικό αντικείμενο, μπορεί να 
ορίζονται με απόφαση του Δ.Σ. ύστερα από εισήγηση του 
Δ/ντή Ινστιτούτου, επιστημονικοί Υπεύθυνοι των Τομέων 
με θητεία δύο χρόνων. 

2.0 Υπεύθυνος του Τομέα συντονίζει επιστημονικά το 
προσωπικά που ανήκει στον Τομέα, του οποίου είναι 
υπεύθυνος, και επιμελείται της καλής απόδοσης και της 
εύρυθμιης λειτουργίας του Τομέα. 

Ειδικότερα: 

α. Παρακολουθεί τις επιστημονικές δραστηριότητες 
του Τομέα. 

β. Συγκαλεί σε τακτά διαστήματα (κάθε 15 ημέρες του¬ 
λάχιστον) όλα τα μέλη του τομέα σε συζητήσεις γύρω από 
την πορεία των προγραμμάτων και τα προβλήματα, που 
αντιμετωπίζουν με σκοπό να υποβληθούν προτάσεις για 
την επίλυσή τους. 

γ. Αναζητά με τη βοήθεια των μελών του Τομέα τις νέες 
τάσεις στο επιστημονικό γνωστικά αντικείμενο του Τομέα 
και προτείνει στο Δ/ντή Ινστιτούτου την ανάπτυξή τους. 

δ. Διαμορφώνει προτάσεις για καλύτερη αξιοποίηση του 
έμψυχου δυναμικού των χώρων και ίων οικονομικών εισροών 
του Τομέα 

ε. Εισηγείται στο Δ/ντή Ινστιτούτου τη διοργάνωση εσω¬ 
τερικών σεμιναρίων επιστημονικής αλληλοενημέρωσης 
των μελών του Τομέα, στα οποία κάλεί ομιλητές από άλ¬ 
λους φορείς σε θέματα που αφορούν το αντικείμενο του 
τομέα. 

στ. Συνεργάζεται με τους Υπεύθυνους των άλλων Το¬ 
μέων του Ινστιτούτου για κοινά θέματα. 

ζ. Εκτελεί οποιεσδήποτε αρμοδιότητες του εκχωρήσει 
ο Δ/ντής Ινστιτούτου. 

Αρθρο 10 

Διευθυντής Ινστιτούτου 
1. Προσόντα - Διορισμός 

Ο Δ/ντής Ινστιτούτου είναι ερευνητής, με προσόντα 
ερευνητή Α' βαθμίδας και ειδίκευση στο επιστημονικό πε¬ 
δίο του Ινστιτούτου. 

Ο Δ/ντής Ινστιτούτου υπηρετεί με πλήρη απασχόληση. 
Συγχρόνως μπορεί να ασκεί ερευνητικά καθήκοντα με με¬ 
ρική απασχόληση μόνο στο ίδιο ερευνητικό Κέντρο ή αν εί¬ 
ναι μέλος ΔΕΠ ΑΕΙ να διδάσκει ένα εξαμηνιαίο μάθημα, 
χωρίς να ασκεί καμμία διοικητική απασχόληση στο ΑΕΙ με 
την ιδιότητα του πρύτανη, αντιπρύτανη, κοσμήτορα, προέ¬ 
δρου τμήματος, διευθυντή τομέα ή μέλους επιτροπών του 
ΑΕΙ, εξαιρουμένων των εκλεκτορικών σωμάτων και των 
επιτροπών διδακτορικών. Στην περίπτωση αυτή υποχρε- 
ούται να υποβάλλει στο Δ.Σ. του Κέντρου δήλωση, στην 
οποία να αναφέρει το συγκεκριμένο αντικείμενο και το 
χρονικά πλαίσιο απασχόλησής του στο ΑΕΙ. Σε καμμία πε¬ 
ρίπτωση και για κανένα λόγο, η εκτός Κέντρου απασχό¬ 
λησή του δεν μπορεί να υπερβαίνει την μία ημέρα την 
εβδομάδα. 

Για την εκτός Κέντρου απασχόλησή του παρέχεται 
άδεια με απόφαση του Δ.Σ. Αν ο Δ/ντής Ινστιτούτου είναι 
μέλος ΔΕΠ των ΑΕΙ, για τον διορισμό του στη θέση του Δ/ 
ντή του Ινστιτούτου απαιτείται η λήψη της άδειας από το 
ΑΕΙ, στο οποίο υπηρετεί, ούμφωνα με τις διατάξεις των 
άρθρων 13 και 17 του Ν. 1268/82. 

Τα προσόντα, η επιλογή και ο διορισμός, η θητεία, οι αρμό* 
διότητες και τα καθήκοντα του Δ/ντή Ινστιτούτου καθορίζο¬ 
νται στο άρθρο 10 παρ, 3 και 5 και στο άρθρο 11 παρ. 2-6 του 
Ν. 1514/85, στο άρθρο 12 του Ν. 1771/88 και στο άρθρο 14 
του Π .Δ. 343/86, 

2. Αρμοδιότητες του Δ/ντή Ινστιτούτου 
0 Δ/ντής του Ινστιτούτου έχει μεταξύ άλλων τις εξής 
αρμοδιότητες: 

α. Έχει την ευθύνη για την εύρυθμη και αποδοτική λει¬ 
τουργία του Ινστιτούτου. 

β. Καταρτίζει τα ερευνητικά και αναπτυξιακό προγράμ¬ 
ματα του Ινστιτούτου. 

γ. Υποβάλλει στο Δ.Σ. την πρόταση για τον ετήσιο προϋ¬ 
πολογισμό και απολογισμό του Ινστιτούτου. 

δ. Υποβάλλει στο Δ.Σ. την πρόταση του πενταετούς 
προγράμματος του Ινστιτούτου, τα ετήσια προγράμματα 
και τους ετήσιους απολογισμούς των προγραμμάτων. 

ε. Εισηγείται στο Δ/ντή του Κέντρου τις προτάσεις συμ¬ 
μετοχής του Ινστιτούτου σε ανταγωνιστικό προγράμ¬ 
ματα. 

στ. Διαπραγματεύεται με άλλα Ινστιτούτα του Κέντρου ή 
άλλα Κέντρα συνεργασίες, οι οποίες υποβάλλονται προς 
έγκριση στο Δ.Σ. του ΕΚΘΕ. 

ζ. Σε περίπτωση μερικής ή ολικής διακοπής ερευνητι¬ 
κού προγράμματος, μεριμνά για την διάθεση του πλεονά- 
ζοντος δυναμικού (προσωπικού, εγκαταστάσεων και εξο¬ 
πλισμού) σε άλλα προγράμματα και δραστηριότητες του 
Ινστιτούτου. 

η. Εγκρίνει την ένταξη και απασχόληση υποτρόφων στα 
διάφορα ερευνητικά προγράμματα του Ινστιτούτου. 

θ. Εχει την ευθύνη κατάρτισης και έκδοσης της Ετήσιας 
Εκθεσης Δραστηριότητας του Ινστιτούτου, την οποία 
υποβάλλει στο Δ.Σ. 

ι. Συγκροτεί Επιτροπές, που έχουν ως έργο τον καθορι¬ 
σμό των όρων και κανόνων διαχείρισης και χρήσης από το 
προσωπικό του Κέντρου των οργάνων και του επιστημονι¬ 
κού εξοπλισμού του Ινστιτούτου. 

ια. Συμμετέχει σε συνεργασία με το Δ/ντή του ΕΚΘΕ 
στην κατάρτιση του ετήσιου προγράμματος κίνησης των 
πλωτών μέσων του ΕΚΘΕ. 

ιβ. Εισηγείται στο Δ.Σ. τη μετακίνηση του προοωπικού 
για συμμετοχή σε αποστολές εσωτερικού και εξωτερικού 
ύστερα απά πρόταση του επιστημονικού υπεύθυνου του 
προγράμματος. 

ιγ. Σχεδιάζει την απασχόληση του προσωπικού ανάλογα 
με τις υπηρεσιακές ανάγκες. Η ανάθεση καθηκόντων στο 
προσωπικό γίνεται εγγράφως, αφού ληφθεί υπόψη η συ¬ 
νάφεια τους με τον κλάδο και την ειδικότητά του. 

ιδ. Εγκρίνει τις κανονικές άδειες και εισηγείται στο Δ.Σ. 
τις άδειες άνευ αποδοχών του προσωπικού, που είναι 
ενταγμένο στο Ινστιτούτο. 

ιε. Καταρτίζει ετήσιους πίνακες με το αναγκαίο για 
πρόσληψη προσωπικό (τακτικό και επί συμβάσει). 

ιστ. Συγκαλεί ολομέλεια του προσωπικού του Ινστιτούτου, 
τουλάχιστον δύο φορές το χρόνο και δπστε υπάρξει ανάγκη, 
για ενημέρωση και εκτίμηση της επιστημονικής πορείας του 
Ινστιτούτου. 

ιζ. Εγκρίνει αιτήσεις προμηθειών, οικοδομικών κατα¬ 
σκευών κατασκευών ξυλουργείου, μηχανουργείου κ.λπ. 

κ. Ασκεί όσες αρμοδιότητες του αναθέσει με απόφασή 
του το Δ.Σ. του Κέντρου. 

3. Στα παραπάνω θέματα ο Δ/ντής επικουρείται από το 
Επιστημονικά Γνωμοδοτικό Συμβούλιο (ΕΓΣ) και ζητά την 
γνώμη του. 

4.0 Διευθυντής Ινστιτούτου καθορίζει με εγκύκλιό του 
τις αρμοδιότητες και υπευθυνότητες των Υπευθύνων των 


Τομέων του Ινστιτούτου του οποίου προϊστσται. Επίσης 
μπορεί με εγκύκλιό του να συνιστώ ενιαίο εργαστηριακό 
διακλαδικό σύνολο, ακόμη και σε κτιριακές εγκαταστά¬ 
σεις εκτός ΕΚΘΕ, και να ορίζει υπεύθυνους για την εύ¬ 
ρυθμη λειτουργία του. 

5. Ο Διευθυντής Ινστιτούτου κατά την άσκηση των κα¬ 
θηκόντων του υποστηρίζεται από το Τμήμα Προγραμμά¬ 
των και Αποτίμησης Ερευνών και Τεκμηρίωσης της Δ/ 
νσης Υποστήριξης Ερευνών. 

Άρθρο 11 

Διατύπωση της γνώμης των ερευνητών 
και των ειδικών λειτουργικών επιστημόνων 
για την επιλογή του Διευθυντή Ινστιτούτου 

Η γνώμη του συνόλου των ερευνητών και των ειδικών 
λειτουργικών επιστημόνων του Ινστιτούτου, που απαιτεί¬ 
ται για την αξιολόγηση των υποψηφίων για τη θέση του Δ/ 
ντή του Ινστιτούτου, διατυπώνεται με την παρακάτω διαδι¬ 
κασία: 

Με ευθύνη του Προέδρου της Επιτροπής Κρίσης των 
υποψηφίων αποστέλλεται από το γραμματέα της επιτρο¬ 
πής στη Δ/νση Διοικητικού του ΕΚΘΕ, δεκαπέντε (15) 
ημέρες πριν από την τελευταία ορισθείσα συνεδρίαση της 
επιτροπής, ο κατάλογος και τα βιογραφικά σημειώματα 
των υποψηφίων για τη θέση του Δ/ντή Ινστιτούτου. Με ευ¬ 
θύνη του Δ/ντή Διοικητικού συγκαλείται συνέλευση των 
ερευνητών και των ειδικών λειτουργικών επιστημόνων του 
Ινστιτούτου. Η συνέλευση, αφού διαπιστωθεί απαρτία των 
2/3 του συνόλου των ερευνητών και του συνόλου των ΕΛΕ 
του Ινστιτούτου, εκλέγει τριμελή επιτροπή, η οποία απο- 
τελείται από ερευνητές και ειδικούς λειτουργικούς επι¬ 
στήμονες. Η επιτροπή έχει την ευθύνη της διαδικασίας 
αξιολόγησης των υποψηφίων Δ/ντών Ινστιτούτου. Έκα¬ 
στος ερευνητής και ειδικός λειτουργικός επιστήμονας συ¬ 
μπληρώνει εμπιστευτικά τα παρακάτω έντυπα. Η συμπλή¬ 
ρωση του εντύπου αποτελεί και τη διατύπωοη της γνώμης 
του. Η τριμελής επιτροπή συγκεντρώνει τα έντυπα για 
όλους τους υποψήφιους, τα επεξεργάζεται και διατυπώ¬ 
νει την συνολική γνώμη των ερευνητών-ειδικών λειτουργι¬ 
κών επιστημόνων σε έγγραφο, το οποίο αποστέλλει μαζί 
με την κατάταξη των υποψηφίων με ιεραρχική σειρά στον 
γραμματέα της επιτροπής κρίσης.. 

(Α) ΕΝΤΥΠΟ ΓΙΑ ΝΕΟΥΣ ΥΠΟΨΗΦΙΟΥΣ 

1. Διοικητικές ικανότητες (συνεργασία, αξιοκρατική συ¬ 
μπεριφορά, πρωτοβουλίες κ.λπ.). 

2. Συνάφεια με το γνωστικά πεδίο δραστηριοτήτων του 
Ινστιτούτου. 

3. Εμπειρία σε θέματα διαχείρισης και αξιοποίησης της 
έρευνας. 

(8) ΕΝΤΥΠΟ ΓΙΑ ΑΝΑΝΕΩΣΗ ΘΗΤΕΙΑΣ 

1. Συμβολή στην αύξηση προγραμμάτων έρευνας του Ιν¬ 
στιτούτου. 

2. Συμβολή στην ανάπτυξη ερευνητικού έργου και της 
προβολής του Ινστιτούτου στην Ελλάδα και διεθνώς. 

3 Συμβολή στην αξιοποίηση του ερευνητικού έργου. 

4. Διοικητική και διαχειριστική ικανότητα, (ανάληψη 
πρωτοβουλιών, συνεργασία, αξιοκρατική συμπεριφορά, 
αποτελεσματικότητα, κ.λπ.). 

Η ίδια διαδικασία τηρείται και για την ανανέωση της θη¬ 
τείας του Δ/ντή του Ινστιτούτου, σύμφωνα με τις διατάξεις 
της παρ. 5 του άρθρου 11 του Ν. 1514/85 κατά την οποία 
συμπληρώνεται το έντυπο (Β). Στην περίπτωση που απο- 
φασισθεί η ανανέωση της θητείας του υπηρετουντος Δ/ 
ντή, η σύγκληση της συνέλευσης γίνεται τρεις (3) μήνες 
πριν από τη λήξη της θητείας του 

Άρθρο 12 

Αναπλήρωση Διευθυντή Ινστιτούτου 

Το Διευθυντή Ινστιτούτου απόντα ή κωλυόμενο αναπλη¬ 
ρώνει ερευνητής βαθμίδας Α' που ορίζεται για χρονικό 
διάστημα ενός έτους με απόφαση του Δ.Σ. του Κέντρου 
μετά από πρόταση του Επιστημονικού Γνωμοδοτικού Συμ¬ 
βουλίου του Ινστιτούτου και εισήγηση του Δ/ντή του Ινστι¬ 
τούτου. Για την άσκηση των καθηκόντων αναπλήρωσης 
του Διευθυντή του Ινστιτούτου θα πρέπει να επιλέγεται 
ερευνητής που εκπληρεί, κατά το δυνατόν, τις απαιτήσεις 
και τα προσόντα που ισχύουν για το Διευθυντή του Ινστι¬ 
τούτου. 

Άρθρο 13 

Επιστημονικό Γνωμοδοτικό Συμβούλιο Ινστιτούτου (ΕΓΣ) 

1. Σύνθεση του ΕΓΣ 

Το Επιστημονικό Γνωμοδοτικό Συμβούλιο του Ινστιτού¬ 
του Ωκεανογραφίας (ΕΓΣ) αποτελείται από πέντε (5) 
μέλη, ενώ το Επιστημονικό Γνωμοδοτικό Συμβούλιο των 
Ινστιτούτων θαλασσίων Βιολογικών Πόρων και Εσωτερι¬ 
κών Υδάτων αποτελείται από τρία (3) μέλη τα οποία μπο¬ 
ρεί να είναι ερευνητές ή ειδικοί λειτουργικοί επιστήμονες 
των Ινστιτούτων Α' ή Β' βαθμίδας. 

Αν δεν υπάρχουν αρκετό I ερευνητές ή ειδικοί λειτουργι¬ 
κοί επιστήμονες Α' και Β' βαθμίδας, που επιθυμούν να εί¬ 
ναι υποψήφιοι, το Επιστημονικό Γ μωνοδοτικό Συμβούλιο 
μπορεί νο αποτελείται από τρία μέλη και στη περίπτωση 
αυτή να μπορεί να εκλεγούν συμπληρωματικά και ερευνη¬ 
τές ή ειδικοί λειτουργικοί επιστήμονες Γ βαθμίδας. 

Δυνατότητα εκλογής στο Επιστημονικό Γνωμοδοτικό 
Συμβούλιο του Ινστιτούτου έχουν μόνο όσοι ερευνητές ή 
ειδικοί λειτουργικοί επιστήμονες έχουν παρουσιάσει κατά 
τα δύο τελευταία έτη αξιόλογο ερευνητικό ή τεχνολογικό 
έργο, η επιστημονική, πρακτική και οικονομική σημασία 
του οποίου είναι αναγνωρισμένη, (δημοσιεύσεις, εγκρί¬ 
σεις προγραμμάτων, αξιοποίηση ερευνών, προβολή του 
Κέντρου, κτλ.). 

2. Εκλογή των μελών του ΕΓΣ 

Το Επιστημονικό Γνωμοδοτικό Συμβούλιο του Ινστιτού¬ 
του εκλέγεται με μυστική ψηφοφορία από το σύνολο των 
ερευνητών και των ειδικών λειτουργικών επιστημόνων του 
Ινστιτούτου. Η ψηφοφορία διεξάγεται κάθε δύο χρόνια, 
την πρώτη εβδομάδα του Δεκεμβρίου, κατά τη διάρκεια 
του υπηρεσιακού ωραρίου, από τριμελή εφορευτική επι¬ 
τροπή. Η εφορευτική επιτροπή ορίζεται, μετά από κλή¬ 
ρωση, με ευθύνη της Δ/νσης Διοικητικού, από το ούνολο 
των ερευνητών και των ειδικών λειτουργικών επιστημόνων 
του Ινστιτούτου ή του Κέντρου, σε περίπτωση που δεν 
υπάρχει ικανός αριθμός ερευνητών και ειδικών λειτουργι¬ 
κών επιστημόνων για τη συγκρότηση της εφορευτικής επι¬ 
τροπής. Η εφορευτική επιτροπή εξετάζει την συνδρομή 
των τυπικών προϋποθέσεων εκλογιμότητας των υποψη¬ 
φίων, καταρτίζει τον σχετικό πίνακα υποψηφίων σύμφωνα 
με τον Ν. 1514/85 και το Π.Δ. 343/86, και αμέσως μέσα 
ατις δύο επόμενες ημέρες προκηρύσσει τις εκλογές. 
Υποψήφιος για το Επιστημονικό Γνωμοδοτικό Συμβούλιο 
δεν μπορεί να είναι μέλος της εφορευτικής επιτροπής. Τα 
ονόματα των υποψηφίων αναγράφονται σε κοινό ψηφο¬ 
δέλτιο κατά αλφαβητική σειρά. Στην ψηφοφορία λαμβά¬ 
νουν μέρος οι ερευνητές και οι ειδικοί λειτουργικοί επι¬ 
στήμονες του Ινστιτούτου. Κάθε ψηφοφόρος εκλέγει έως 
πέντε (5) υποψηφίους, για το Ινστιτούτο Ωκεανογραφίας 
και έως τρεις (3) υποψηφίους για τα Ινστιτούτα θαλασ¬ 
σίων Βιολογικών Πόρων και Εσωτερικών Υδάτων. 

Η ανάδειξη του Επιστημονικού Γνωμοδοτικού Συμβου¬ 
λίου γίνεται με βάση τους σταυρούς προτίμησης. Σε περί¬ 
πτωση ισοψηφίας υποψηφίων, η επιλογή γίνεται με κλή¬ 


ρωση. Στη περίπτωση που οι υποψήφιοι για το Επίσημο 
νικό Γνωμοδοτικό Συμβούλιο δεν υπερβαίνουν για το προ 
αναφερθέντα ινστιτούτα τους πέντε και τους τρεις αν ί - 
στοιχα, τότε η εφορευτική επιτροπή τους ανακηρύσοε. 
μέλη του Επιστημονικού Γνωμοδοτικού Συμβουλίου χωρίς 
άλλη διαδικασία. 

Ο πρώτος σε ψήφους που ανέδειξε η ψηφοφορία ου- 
γκαλεί την πρώτη συνεδρίαση του Επιστημονικού Γνωμο- 
δοτικού Συμβουλίου κατά την οποία εκλέγεται ο Πρόε¬ 
δρος και ο Αντιπρόεδρος αυτού. Σε περίπτωση παραίτη¬ 
σης μέλους του Επιστημονικού Γνωμοδοτικού Συμβου¬ 
λίου, αμέσως μετά την υποβολή της παραίτησής του, αρχί¬ 
ζει η διαδικασία αντικατάστασής του από το Επιστημονικό 
Γνωμοδοτικό Συμβούλιο. Η θητεία του νέου μέλους θα εί¬ 
ναι για το υπόλοιπο της θητείας του Επιστημονικού Γνω- 
μοδοτικού Συμβουλίου. 

Σε εξαιρετικές περιπτώσεις είναι δυνατή η ανάκληση 
μεμονωμένων μελών ή και του συνόλου των μελών του 
Επιστημονικού Γνωμοδοτικού Συμβουλίου. Στη περί¬ 
πτωση αυτή για την ανάκληση απαιτείται η σύμφωνη 
γνώμη των 4/5 του συνόλου των ερευνητών και των ειδι¬ 
κών λειτουργικών επιστημόνων του Ινστιτούτου για να συ- 
γκληθεΙ το σώμα με ευθύνη του Δ/ντή του Ινστιτούτου και 
η Ιδια πλειοψηφία για την απόφαση ανάκλησης. 

Η θητεία του Επιστημονικού Γνωμοδοτικού Συμβουλίου 
είναι διετής και αρχίζει την 1 η ίανουαρίου και λήγει στις 31 
Δεκεμβρίου του επόμενου έτους. Η θητεία του Επιστημο¬ 
νικού Γ νωμοδοτικού ΣυμβουλοΙου που συγκροτείται κατά 
την πρώτη εφαρμογή του παρόντος, διαρκεί μέχρι τις 
31.12.96. 

3. Λειτουργία του ΕΓΣ 

Το Επιστημονικό Γνωμοδοτικό Συμβούλιο συνεδριάζει 
μια φορά τον μήνα και έκτακτο, όταν το ζητήσει ο Δ/ντής 
του Ινστιτούτου ή η πλειοψηφία των μελών του Επιστημο¬ 
νικού Γνωμοδοτικού Συμβουλίου. Στις συνεδριάσεις του 
Επιστημονικού Γνωμοδοτικού Συμβουλίου, καλείται και 
συμμετέχει ο Δ/ντής του Ινστιτούτου. Η ημερήσια διάταξη 
καθορίζεται σε συνεργασία με τον Δ/ντή του Ινστιτούτου. 
Σε περίπτωση που, για οποιοδήποτε λόγο, το ΕΓΣ δεν εκ- 
φράσει την γνώμη του στα συγκεκριμένα θέματα που του 
υποβληθούν, μέσα σε προθεσμία μιάς εβδομάδας για τα 
θέματα αυτά αποφασίζει ο Διευθυντής του Ινστιτούτου, 
χωρίς την γνώμη του οργάνου αυτού. Υπάλληλος του Ινστι¬ 
τούτου εκτελεΐ χρέη γραμματέα του ΕΓΣ, που τηρεί και τα 
πρακτικά. 

4. Αρμοδιότητες του ΕΓΣ 

Το Επιστημονικό Γνωμοδοτικό Συμβούλιο επικουρεί το 
Δ/ντή του Ινστιτούτου κατό την άσκηση των καθηκόντων 
του και δύναται να εκφράζει γνώμη στα παρακάτω θέματα 
καθώς και στα ειδικότερα θέματα που προβλέπονται στις 
διατάξεις του παρόντος κανονισμού: 

α. Ετήσιος προϋπολογισμός. 

β. Πενταετές αναπτυξιακό πρόγραμμα του Ινστιτού¬ 
του. 

γ. Επιστημονικά - αναπτυξιακά προγράμματα του Ινστι¬ 
τούτου κοι κατανομή πόρων. 

δ. Ετήσιος και τελικός οικονομικός και επιστημονικός 
απολογισμός των προγραμμάτων του Ινστιτούτου. 

ε. Έκθεση πεπραγμένων του Ινστιτούτου. 

2. Στα πλαίσια της επικουρίας του Δ/ντή Ινστιτούτου το 
ΕΓΣ: 

α. Μεριμνά για την συλλογή και επεξεργασία στοιχείων 
για την Ετήσια Έκθεση Δραστηριοτήτων του Ινστιτούτου 
και συμβάλλει στην προώθηση των ερευνητικής άμιλας και 
αξιοκρατίας μεταξύ των μελών του. 

β. Προτείνει στο Δ.Σ. του ΕΚΘΕ τον Αναπληρωτή Δ/ντή 
Ινστιτούτου. 

γ. Υποβάλλει προτάσεις για την διάρθρωση του Ινστιτούτου 
και τη λήψη μέτρων για την καλύτερη απόδοσή ταυ. 

Αρθρο 14 

Κανονισμός Λειτουργίας Βιβλιοθήκης 
Οι όροι λειτουργίας της βιβλιοθήκης του Κέντρου (ώρες 
λειτουργίας, τρόπος δανεισμού και χορήγησης ανατύπων, 
χρήσης του αναγνωστηρίου και οι προβλεπόμενες κυρώ¬ 
σεις σε περίπτωση φθοράς ή απώλειας βιβλίου ή εντύπου) 
καθορίζονται από τον Ειδικό Κανονισμό Λειτουργίας της 
Βιβλιοθήκης, που εγκρίνετπι από το Δ.Σ. του ΕΚΘΕ 

ΚΕΦΑΛΑΙΟ IV 
Προϊστάμενοι 

Άρθρο 15 

Επιλογή Προϊσταμένων 

Οι Προϊστάμενοι των Διευθύνσεων, των Τμημάτων και 
των Αυτοτελών Γ ραφείων ή αντιστοίχου επιπέδου οργανι¬ 
κών μονάδων και οι αναπληρωτές τους επιλέγονται από το 
Υπηρεσιακό Συμβούλιο του Κέντρου σύμφωνα με τις ισχύ- 
ουσες Διατάξεις που διέπουν τα ΝΠΔΔ. 

Άρθρο 16 

Καθήκοντα Προϊσταμένου Διεύθυνσης 

1. Ο Προϊστάμενος Διεύθυνσης ασκεί τις εξής αρμοδιότη¬ 
τες: 

α) Έχει την ευθύνη για την εύρυθμη και αποδοτική λει¬ 
τουργία της Διεύθυνσης. 

β> Εγκρίνει και υπογράφει όλα τα σχετικά με τις αρμο¬ 
διότητες της Διεύθυνσης έγγραφα. 

γ) Εισηγείται στον Διευθυντή του ΕΚΘΕ τον ετήσιο 
προϋπολογισμό - απολογισμό της Διεύθυνσης. 

δ) Εισηγείται στον Δ/ντή του ΕΚΘΕ την πρόσληψη προ¬ 
σωπικού για την κάλυψη αναγκών της Διεύθυνσης. 

ε) Εισηγείται στο Δ.Σ. του ΕΚΘΕ τις εσωτερικές μετακι¬ 
νήσεις του προσωπικού της Διεύθυνσης σε άλλη οργανική 
μονάδα του Κέντρου. 

στ) Συντάσσει τις εκθέσεις αξιολόγησης του προσωπικού 
και εισηγείται στο Δ.Σ. την παραπομπή του προσωπικού της 
Δ/νσης στο πειθαρχικό συμβούλιο σύμφωνα με την ιοχύ- 
ουσα νομοθεσία. 

ζ) Συντονίζει, κατευθύνει και ελέγχει τις ενέργειες του 
προσωπικού με σκοπά την επίτευξη του μεγίστου βαθμού 
λειτουργικότητας και αποδοτικότητας της Διεύθυνσης. 

η) Ακολουθεί και εφαρμόζει τις οδηγίες των οργάνων 
διοίκησης και εισηγείται στο αρμόδιο όργανο για κάθε 
πράβλημα που η λύση του βρίσκεται έξω από τις αρμοδιό- 
τητές του. 

θ) Διαμορφώνει σε συνεργασία με τους προϊσταμένους 
των τμημάτων την απασχόληση του προσωπικού της Δ/ 
νσης, ανάλογα με υπηρεσιακές ανάγκες. 

ι) Υποχρεοϋται να καλεί το προσωπικό τουλάχιστον μία 
φορά το μήνα με σκοπό την ενημέρωση για τις δραστηριό¬ 
τητες της Δ/νσης, την διατύπωση απόψεων και προβλη¬ 
ματισμών σε θέματα σχετικά με την λειτουργία της Δ/νσης 
και την εισήγηση μέτρων για την εύρυθμη λειτουργία της. 

ία) Βελτιώνει και απλουστεύει τις μεθόδους εργασίας 
και τις διαδικασίες και δημιουργεί συνθήκες εργασίας κα¬ 
τάλληλες για την αύξηση της παραγωγικότητας. 

Άρθρο 17 

Καθήκοντα Προϊσταμένου Τμήματος 
1.0 Προϊστάμενος Τμήματος ασκεί τις εξής αρμοδιότη¬ 
τες: 

α) Έχει την ευθύνη για την εύρυθμη και αποδοτική λει¬ 
τουργία του Τμήματος. 


β) Εγκρίνει και υπογράφει άλα τα σχετικά με τις αρμο¬ 
διότητες του Τμήματος έγγραφα. 

γ) Συντονίζει κατευθύνει καί ελέγχει τις εργασίες του 
προσωπικού του Τμήματος σύμφωνα με τις οδηγίες του 
προϊσταμένου της Διεύθυνσης. 

δ) Εισηγείται στον Προϊστάμενο της Δ/νσης τις ανάγκες 
του Τμήματος σε προσωπικό. Η εισήγηση αυτή πρέπει να 
γίνεται μέχρι το τέλος Μαρτίου κάθε χρόνου. 

ε) Κατανέμει την εργασία στο προσωπικό τουΤμήματος 
λαμβάνοντας υπόψη το βαθμό απασχόλησης εκάατου 
υπαλλήλου. 

στ) Υποχρεούται να καλεί κάθε μήνα το προσωπικό του 
Τμήματος με σκοπό την εξέταση των δραστηριοτήτων ίου 
Τμήματος και την πορεία των υπηρεσιακών θεμάτων. 

ζ) Συντάσσει τις εκθέσεις αξιολόγησης του προσωπικού 
του Τμήματος. 

η) Εισηγείται στον προϊστάμενο της αμέσως ανώτερης 
οργανικής μονάδας για κάθε πρόβλημα ή θέμα που η λύση 
ταυ βρίσκεται έξω από πς αρμοδιότητες του. 

ΚΕΦΑΛΑΙΟ V 
Ερευνητικά θέματα 

Άρθρο 18 

Ερευνητικά Αναπτυξιακά Προγράμματα ΕΚΘΕ 

1. Οι βασικές δραστηριότητες του Ινστιτούτου είναι τα 
ερευνητικά - αναπτυξιακά προγράμματα (ΕΑΠ). Κάθε 
ερευνητικό - αναπτυξιακό πρόγραμμα (ΕΑΠ) απαρτίζεται 
από ένα ή περισσότερα συγγενή ή συμπληρωματικά έργα 
σε ένα επιστημονικό πεδίο, που εγκρίνονται με τη διαδι¬ 
κασία του άρθρου 20 του παρόντος. Τα ερευνητικά έργα 
ενός προγράμματος πρέπει να παρουσιάζουν συγγένεια 
ως προς το πεδίο ορισμού τους και να αλληλοσυμπληρώ- 
νονται ως προς τις τεχνικές και τον εξοπλισμό. Τα ερευνη¬ 
τικά αναπτυξιακά προγράμματα συντάσσονται με βάση 
τους στόχους του Προγράμματος Ανάπτυξης Έρευνας και 
Τεχνολογίας (ΠΑΕ"Π. 

Ο Δ/ντής του Ινστιτούτου υποβάλλει στο Δ/ντή του Κέ¬ 
ντρου, ύστερα από γνώμη του Επιστημονικού Γνωμοδοτι- 
κού Συμβουλίου, το πενταετές ερευνητικό - αναπτυξιακό 
πρόγραμμα. Ο Δ/ντής του Κέντρου το εισηγείται στο Δ.Σ., 
το οποίο στη συνέχεια το υποβάλλει στο Επιστημονικό 
Συμβούλιο του Κέντρου, προκειμένου να γνωμοδοτήσει 
σχετικά. 

2. Τα προγράμματα του ΕΚΘΕ διακρίνονται σε: 

α) Προγράμματα που χρηματοδοτούνται από Δημόσιες 
Επενδύσεις. 

β) Προγράμματα που χρηματοδοτούνται ή συγχρηματο- 
δοτούνται από άλλους φορείς. 

γ) Προγράμματα που χρηματοδοτούνται από πόρους 
του κέντρου. 

3. Το Δ.Σ. του ΕΚΘΕ υποχρεοϋται να υποβάλλει τις προ¬ 
τάσεις του για τα ερευνητικά προγράμματά του που χρη¬ 
ματοδοτούνται από τις Δημόσιες Επενδύσεις μέχρι το τέ¬ 
λος Μαϊου κάθε χρόνου στο Υπουργείο Βιομηχανίας, 
Ενέργειας και Τεχνολογίας (Γενική Γραμματεία Έρευνας 
και Τεχνολογίας - ΓΓΕΤ), ύστερα από γνώμη του Επιστη¬ 
μονικού Συμβουλίου του ΕΚΘΕ. 

Άρθρο 19 

Οργάνωση και Εκτέλεση 
Ερευνητικών - Αναπτυξιακών Προγραμμάτων 
1. Έργο των ερευνητών είναι η οργάνωση κοκ εκτέλεση 
των ερευνητικών προγραμμάτων και έργων. Έργο των ει¬ 
δικών λειτουργικών επιστημόνων είναι η συμμετοχή σε 
έργα επιστημονικής και τεχνολογικής έρευνας και η υπο¬ 
στήριξη ειδικών τεχνολογικών δραστηριοτήτων, ενώ το 

λοιπό τεχνικό προσωπικό εκτελεΐ ειδικές επιστημονικές 
κα; τεχνικές εργασίες για την υποστήριξη της έρευνας, 
την ανάπτυξη της τεχνολογίας και την προσφορά υπηρε¬ 
σιών σε τρίτους. 

2. Το ερευνητικό προσωπικό του Κέντρου, που απασχο¬ 
λείται πέραν από τα τρέχοντα ερευνητικά του καθήκοντα, 
καθώς και το λοιπό προσωπικό που απασχολείται πέρα 
από τα καθήκοντά του και το κανονικό ωράριο εργασίας σε 
ερευνητικά - αναπτυξιακά προγράμματα, που χρηματοδο¬ 
τούνται ή συγχρηματοδοτούνται από τρίτους, μπορεί να 
λαμβάνει μετά από εισήγηση του επιστημονικού υπευθύ¬ 
νου και απόφαση του Δ.Σ. του ΕΚΘΕ, που κοινοποιείται 
στο εποπτεύον Υπουργείο, πρόσθετη αμοιβή επί των ακα¬ 
θαρίστων αποδοχών του, η οποία καθορίζεται μέσα στα 
πλαίσια, τους όρους και τις προϋποθέσεις που διαμορφώ¬ 
νονται με απόφαση του Γενικού Γραμματέα Έρευνας και 
Τεχνολογίας. 

Σε καμμία περίπτωση και για κανένα λόγο ή αμοιβή που 
λαμβάνεται δεν μπορεί να υπερβαίνει το σύνολο των τα¬ 
κτικών αποδοχών του ενδιαφερόμενου ερευνητή ή υπαλ¬ 
λήλου σε ετήσια βάση. 

Για να εγκριθεί η επιπλέον αμοιβή και το μέγιστο ποσο¬ 
στό επί των τακτικών αποδοχών, θα πρέπει να υπάρξει τε¬ 
κμηριωμένη έκθεση του επιστημονικού υπευθύνου: 

α) Για το είδος, την έκταση και την πληρότητα της ερευ¬ 
νητικής απασχόλησης καθώς και της εντός του ωραρίου 
απασχόλησης του προσωπικού και 

β) Για το είδος και την έκταση της απασχόλησης του 
προσωπικού στα ερευνητικά - αναπτυξιακά προγράμματα 
που χρηματοδοτούνται από τρίτους. Η έκθεση αυτή εγκρί- 
νεται από το Δ.Σ. του Κέντρου. 

Αρθρο 20 

Διαδικασία Κατάρτισης 
Ερευνητικών Προγραμμάτων - Πλαισίου 

1. Προτάσεις πλαιοίου για τις ερευνητικές δραστηριό¬ 
τητες κάθε Ινστιτούτου υποβάλλονται από τους ερευνη¬ 
τές και τους ειδικούς λειτουργικούς επιστήμονες στο 
Διευθυντή του Ινστιτούτου ο οποίος τις υποβάλλει στα 
Επιστημονικά Γνωμοδοτικά Συμβούλια των αρμοδίων Ιν¬ 
στιτούτων προκειμένου να εκφράσουν γνώμη. Το Επιστη¬ 
μονικό Γνωμοδοτικό Συμβούλιο προτείνει τομείς ερευνη¬ 
τικών και αναπτυξιακών δραστηριοτήτων για το συγκεκρι¬ 
μένο έτος. 

Οι προτάσεις αυτές περιέχουν το αντικείμενο της έρευ¬ 
νας, επισκόπιση γνωστικού πείδου, προτεινόμενη εκτέ¬ 
λεση (μεθοδολογία, χρονοδιάγραμμα, προϋπολογισμός), 
βιβλιογραφία, σύνθεση ερευνητικής ομάδας και βιογρπ- 
φικά στοιχεία. Το Επιστημονικό Γνωμοδοτικό Συμβούλιο 
εκφράζει τη γνώμη του στο Διευθυντή του Ινστιτούτου, ο 
οποίος στη συνέχεια εισηγείται στο Δ.Σ. του Κέντρου. Το 
Δ.Σ. συγκεντρώνει όλες τις προτάσεις πλαισίου των Ινστι¬ 
τούτων, αποφασίζει για τη σκοπιμότητά τους και διαμορ¬ 
φώνει την τελική πρόταση που υποβάλλει προς έγκριση στο 
εποπτεύον Υπουργείο {Γενική Γραμματεία Έρευνας και 
Τεχνολογίας). 

Στις προτάσεις εμπεριέχονται τα ερευνητικά - αναπτυ¬ 
ξιακό προγράμματα και οι υπεύθυνοι των ερευνητικών έρ¬ 
γων Η υποβολή προς έγκριοη των προτάσεων για τα ερευ¬ 
νητικά και τα αναπτυξιακά προγράμματα γίνεται τουλάχι¬ 
στον δύο μήνες πριν από την υποβολή της πρότασης του 
Κέντρου για χρηματοδότηση στο εποπτεύον Υπουργείο 
(Γενετή Γραμματεία Έρευνας και Τεχνολογίας). 

Μικρά έργα για έκτακτες ανάγκες, μικρής διάρκειας 
και περιορισμένου κόστους μπορούν να ανατεθούν απευ¬ 
θείας από τον Δ/ντή του Ινστιτούτου. 

3. Σε περίπτωση που στην εκτέλεση του προγράμματος 


εμπλέκονται περισσότερα από ένα Ινστιτούτα, η τγ' ι- 
έγκριση παρέχεται από το Δ.Σ. του Κέντρου. 

4. Η χρηματοδότηση των προγραμμάτων - πλαίσιο- . 
νεται από τον Προϋπολογισμό Δημοσίων Επενδύσεων, ι 
αποθεματικά του Ειδικού Λογαριασμού ή και άλλες πηγές. 

Αρθρο 21 

Διαδικασία Ερευνητικών Προτάσεων που χρηματοδοτού¬ 
νται ή 

συγχρηματοδοτούνται απά Τρίτους 

1. Οι ερευνητές μπορούν στα πλαίσια της διαμορφωμέ¬ 
νης πολιτικής του Ινστιτούτου να αναπτύσσουν πρωτοβου¬ 
λίες και να προβαίνουν σε διαπραγματεύσεις για τον σχε¬ 
δίασμά ερευνητικών προγραμμάτων και έργων που χρημα¬ 
τοδοτούνται ή συγχρηματοδοτούνται από άλλους φορείς 
(Κοινοτικά Προγράμματα, Προγράμματα άλλων διεθνών 
φορέων, Προγράμματα και μελέτες για λογαριασμό τρίτων 
κ.λπ.}. Οι ειδικοί λειτουργικοί επιστήμονες μπορούν οια 
πλαίσια της διαμορφωμένης πολιτικής του Ινστιτούτου να 
αναπτύσσουν πρωτοβουλίες και να προβαίνουν σε δια- 
πραγματε ύαεις για τον συντονισμό και την εκτέλεση τεχνι¬ 
κών μελετών και έργων και να συμμετέχουν στην εκτέ¬ 
λεση των ερευνητικών προγραμμάτων και έργων, που χρη¬ 
ματοδοτούνται ή συγχρηματοδοτούνται από άλλους φο¬ 
ρείς. Το Κέντρο υποστηρίζει τις προσπάθειες αυτές με τις 
υπηρεσίες ερευνητικές υποστήριξης. 

2. Βασική προϋπόθεση για εξωτερική χρηματοδότηση 
είναι η συμβατότητα του αντικειμένου της έρευνας με 
τους στόχους του εγκεκριμένου προγράμματος και με τη 
γενικότερη ερευνητική πολιτική του ΕΚΘΕ. 

3. Οι συμβάσεις εκτέλέσης των ερευνητικών προγραμ¬ 
μάτων και έργων υπογράφονται από τον Διευθυντή του 
Κέντρου. Ο Ερευνητής - επιστημονικός υπεύθυνος έχει 
την ευθύνη χης επιστημονικής παρακολούθησης του έρ¬ 
γου, της υλοποίησής του και της διάθεσης των κονδυλίων 
της χρηματοδότησης υπό την εποπτεία του Διευθυντή του 
Ινστιτούτου, ο οποίος μεριμνά γιο την ομαλή και απρόσκο¬ 
πτη διεξαγωγή του προγράμματος, σύμφωνα με τις προϋ¬ 
ποθέσεις που ορίζονται στο παρόν άρθρο. 

4. Προκειμένου για έρευνσ που δεν εμπίπτει στο εγκε¬ 
κριμένο πρόγραμμα του Ινστιτούτου, οι αιτήσεις εξετάζο¬ 
νται απά το Επιστημονικό Γνωμοδοτικό Συμβούλιο και το 
Διευθυντή Ινστιτούτου, ο οποίος εισηγείται στο Δ.Σ. του 
Κέντρου. 

5. Ο τρόπος ανάληψης, εκτέλεσης και παράδοσης των 
αποτελεσμάτων των προγραμμάτων και έργων διέπεται 
από τους κανόνες της εκάοτοτε σύμβασης. 

6. Η οικονομική διαχείριση των προγραμμάτων αυτών γί¬ 
νεται μέσω του ειδικού λογαριασμού του ΕΚΘΕ 

Αρθρο 22 

Αρμοδιότητες και καθήκοντα Υπευθύνου Προγράμμα¬ 
τος 

1. Ο Υπεύθυνος ερευνητικού - αναπτυξιακού προγράμ¬ 
ματος μεριμνά για την καλή και απρόσκοπτη εκτέλεση ίου 
προγράμματος, για την εκτέλεση των επί μέρους έργων, 
την τήρηση του χρονοδιαγράμματος, την ανάλωση εγκε¬ 
κριμένων κονδυλίων και τη λήψη μέτρων γιο την αντιμετώ¬ 
πιση τυχόν προβλημάτων που εμφανίζονται κατά την 
εκτέλεση του προγράμματος. 

2. Καλεί τακτικά τους υπευθύνους των επί μέρους έρ¬ 
γων ή το σύνολο των συμμετεχόντων στο πρόγραμμα για 
να εξετάσουν την πορεία εκτέλεσης του προγράμματος, 
ενημερώνοντας συγχρόνως γραπτά τον Δ/ντή του Ιντι- 
στ ούτου. 

3. Εφ’ όσον το πρόγραμμα περιέχει και έρευνα πεδίου ο 
ερευνητής οφείλει να παρίσταται ο Ιδιος. 

4 Μεριμνά γιο τη σύνταξη λεπτομερούς και πλήρους, 
ενδ.όμεσης ή τελικής, έκθεσης, όπου αναφέρσνται τα 
επιτεύγματα, τυχόν προβλήματα, ο βαθμός επιτυχίας, κα¬ 
θώς και τυχόν αποκλίσεις από τις αρχικές προδιαγραφές. 
Η έκθεση αυτή υποβάλλε ιαι στο Διευθυντή του Ινστιτού¬ 
του προκειμένου να περιληιρθεΐ στον επιστημονικό και οι¬ 
κονομικό απολογισμό του Ινστιτούτου και κοινοποιείται 
στο Διευθυντή του Κέντρου. 

Αρθρο 23 

Αρχηγός Αποστολής σε Εργασίες Πεδίου 

Σε κόθε αποστολή για την εκτέλεση των εργασιών πε¬ 
δίου ορίζεται ένας αρχηγός αποστολής, ο οποίος έχει την 
ευθύνη σύνταξης της διαταγής κίνησης, εκτέλεσης των 
εργασιών, την ευθύνη των οργόνων, τη φροντίδα για το 
συντονισμό των χερσαίων και πλωτών μέσων και γενικό¬ 
τερα το συντονισμό των συμμετεχόντων και τον καταμερι¬ 
σμό των εργασιών. Σε περίπτωση βλάβης ή καταστροφής 
οργάνου κατά τη χρονική διάρκεια του ταξιδιού συντάσσει 
με ευθύνς του τις σχετικές εκθέσεις προς τον υπεύθυνο 
του Προγράμματος με κοινοποίηση στη Δ/νση Διοικητι¬ 
κού. 

Άρθρο 24 

Πρόσβαση οτα στοιχεία της έρευνας 

1. Μέλος που συμμετείχε οτο πρόγραμμα και απεχώ- 
ρησε, έχει το δικαίωμα πρόσβασης στο τμήμα του υλικού, 
οτη δημιουργία του οποίου έλαβε μέρος μέχρι την ημέρα 
της αποχώρησής του. 

2. Μετά την περάτωση της έρευνας και τη δημοσιοποί¬ 
ησή της τα στοιχεία είναι στη διάθεση των ενδιαφερομέ¬ 
νων ερευνητών. Το ίδιο ισχύει και σε περίπτωση μη δημο¬ 
σίευσης της έρευνας μετά παρέλευση διετίας από την 
ολοκλήρωση ή διακοπή της. Για το σκοπό αυτό ο ενδιαφε¬ 
ρόμενος υποβάλλει αίτηση στο Δ.Σ. του Κέντρου, στην 
οποία θα αναφέρεται ο λόγος για τον οποίο ζητά τα στοι¬ 
χεία και θα παρέχεται διαβεβαίωση ότι θα τηρηθεί η δεο¬ 
ντολογία με αναφορά σε όσους συμμετείχαν στην εκτέ¬ 
λεση της έρευνας και στη συλλογή στοιχείων. Προκειμέ- 
ναυ να εγκρίνει το Δ.Σ. τη χορήγηση των στοιχείων ζητά 
την γνώμη του Επιστημονικού Υπευθύνου της Έρευ¬ 
νας. 

3. Προκειμένου εξωτερικοί χρήστες και νόμιμα πρό¬ 
σωπα να έχουν πρόσβαση στα στοιχεία της έρευνας, απαι¬ 
τείται η από μέρους τους καταβολή ποσού και προσδιορί¬ 
ζεται οπό το Δ.Σ . λαμβανομένου υπόψη του κόστους της 
έρευνας και του είδους των στοιχείων. 

ΚΕΦΑΛΑΙΟ VI 

Ερευνητικέ. Σκόφη - Ερευνητικοί Πλόες 

Άρθρο 25 

Οργάνωση και λίότπυργίΐί ερευνητικών σκαφών 

1, Τα ερευνητικά σκάφη του Ε.Κ.Θ.Ε. στελεχώνονται 
από αξιωματικούς και πληρωι.. ! με σύμβαση Ναυτικής ερ¬ 
γασίας σύμφωνα με τον Κω- σ'·" όιωτικού Ναυτικού Δι¬ 
καίου (άρθρο 53 «οι 54), αορίοτΰ· ή ορισμένου χρόνου ή 
κ .πά πλοιι ανάλογα με τις ανάγκες ου ΕΚΘΕ παράγρα¬ 
φοι- 2β άρθρο 29, του Ν 1514/04. σε συνδυασμό με το 
Π. Λ 95/12.3.05 περί συνθέσεως του πληρώματος νου 
ϋ/Κ σκάφους <· ΑΙΓΑΙΟ». Οι αξιωματικοί και τα πληρώματα 
των ερευνητικών οκαφών εκτελούν τα καθήκοντά τους, 
όπως αυτά αναφέρονται λεπτομερώς στον «κανονισμό 
εσωτερικής υπηρεσίας Ελληνικών επιβατικών σκαφών 
500 ΚΟΧ και άνω» ΒΔ 683/4.8.60 καθώς και τα επιπλέον 
καθήκοντα που αναφέρονται στην σχετική συλλογική σύμ¬ 
βαση ή στην ειδική σύμβαση με το Ε.Κ.Θ.Ε και στον παρό¬ 
ντα εσωτερικό κανονισμό λειτουργίας. 


2. Τα ερευνητικό σκάφη ταξιδεύουν σε ετήσια βάση με 
δύο ή τρεις διακοπές ετησίως για άδειες των Πλοιάρχων 
και των πληρωμάτων των σκαφών καθώς και τις αναγκαίες 
επισκευές και επιθεωρήσεις που απαιτούνται τόσο για την 
συντήρησή τους, όσο και για την έκδοση των πιστοποιητι¬ 
κών ασφαλείας. 

3. Τα ερευνητικά ταξείδια εκτελούνται σύμφωνα με τον 
ετήσιο προγραμματισμό ο οποίος κοινοποιείται στον 
πλοίαρχο στις αρχές κάθε έτους και τηρείται σχολαστικά. 
Ο προγραμματισμός μπορεί να τροποποιηθεί ανάλογα με 
τις ανάγκες του ΕΚΘΕ, με εισήγηση της Ναυτικής Υπηρε¬ 
σίας και απόφαση του Διοικητικού Συμβουλίου του ΕΚΘΕ. 

4. Η διαχείριση της τροφοδοσίας γίνεται από επιτροιτή 
που αποτελείται από έναν αξιωματικό, ένα μέλος του πλη¬ 
ρώματος και ένα μέλος της ερευνητικής αποστολής, που 
ορίζεται από τον αρχηγό της ερευνητικής αποστολής. Το 
πλήρωμα του σκάφους προκαταβάλλει το αντίτιμο τροφής 
για το σύνολο του χρόνου της ερευνητικής αποστολής με 
μέριμνα του πλοιάρχου. Για το επιστημονικό και τεχνικό 
προσωπικό του ΕΚΘΕ που επιβαίνει στο σκάφος ο αρχη¬ 
γός του προγράμματος προκαταβάλλει από τα εκτός 
έδρας των επιβίαινόντων το αντίτιμο τροφής για το σύνολο 
του χρόνου της ερευνητικής αποστολής. 

5. Η ασφαλής μεταφορά των οργάνων μέχρι την προ¬ 
βλήτα είναι ευθύνη του αρχηγού αποστολής. Το πλοίο εί¬ 
ναι υπεύθυνο για την ασφαλή φόρτωση των υλικών στο 
πλοίο μετά την διευκρίνηση του αρχηγού αποστολής όσον 
αφορά το είδος του υλικού. Η παραλαβή και παράδοση γί¬ 
νεται με απόδειξη. 

6. Η καθαριότητα των χώρων ενδιαίτησης του επιβαίνο- 
ντος επιστημονικιού και τεχνικού προσωπικού γίνεται κα¬ 
θημερινά με την φροντίδα του πληρώματος. Ειδικότερα 
γιο τους χώρους εργαστηρίων η καθαριότητα γίνεται μετά 
από συνεννόηση του αρχηγού αποστολής με τον 
πλοίαρχο. 

7. Με μέριμνα του Κέντρου οι αξιωματικοί εκπαιδεύο¬ 
νται παρακολουθώντας σεμινάρια στην ημεδαπή και αλλο¬ 
δαπή σχετικά με την λειτουργία ερευνητικών σκαφών και 
επιστημονικών οργάνων. 

8. Το ΕΚΘΕ μπορεί να ενοικιάζει επαγγελματικά σκάφη 
(μηχανότρατες κλπ) για τις ερευνητικές του ανάγκες. 

Αρθρο 26 

Συνεργασία ερευνητικών σκαφών με Ναυτική Υπηρεσία 
ΕΚΘΕ 

1. Ο προγραμματισμός κίνησης, τεχνικής υποστήριξης, 
καθώς και η εν γένει διαχείριση των ερευνητικών σκαφών 
(ιδιόκτητων και ενοικιαζόμενων) είναι αρμοδιότητα της 
Ναυτικής Υπηρεσίας του Ε.Κ,Θ.Ε. 

Οι πλοίαρχοι των ερευνητικών σκαφών είναι υποχρεωμέ¬ 
νοι νπ συνεργάζονται στενά με την Ναυτική Υπηρεσία του 
Ε.Κ.Θ.Ε. για όλα τα θέματα που αφορούν στην λειτουργία 
των ερευνητικών οκαφών. Απευθύνονται στον Προϊστάμενο 
της Ναυτικής Υπηρεσίας, ο οποίος τους διαβιβάζει τις εντο¬ 
λές της Διοίκησης του Ε.Κ.Θ.Ε. Παράλληλα είναι υποχρεω¬ 
μένοι να συντάσσουν κάθε μήνα αναφορά σχετικά με πς 
δραστηριότητες και τυχόν προβλήματα του σκάφους προς 
τον Διευθυντή της Ναυτικής Υπηρεσίας του Ε.Κ,Θ.Ε. κοινο¬ 
ποιώντας ιο παράλληλα στο Δ/ντή του Κέντρου. 

3. Κατά τη διάρκεια των ερευνητικών αποστολών ο αρ¬ 
χηγός της αποστολής ενημερώνει την Ναυτική Υπηρεσία 
του ΕΚΘΕ τακτικά ή και καθημερινό, εφ’ όσον κρίνεται 
απαραίτητο, για τις δραστηριότητες και τα τυχόν προβλή¬ 
ματα του σκάφους. 

Αρθρο 27 

Επιβαΐνον στα σκάφη επιστημονικό προσωπικό 
α. Σύνθεση: 

Το επιστημονικό και τεχνικό προσωπικό, που επιβαίνει 
στα ερευνητικά σκάφη του Ε.Κ.Θ.Ε., δεν κατατάσσεται 
στην κατηγορία «πληρωμάτων» αλλά δεν θεωρείται επιβά¬ 
της. Σύμφωνα με τον κανονισμό του Ιηΐθτοονθππθπίβΐ 
ΜηπΓιπίθ Οτςαηΐε&ϋοη ΠθεοΙιΛίοη Α534 (ΙΜΟ) (Διακυβερ¬ 
νητικού Ναυτιλιακού Οργανισμού) περί ερευνητικών σκα¬ 
φών ονομάζεται «ειδικό προσωπικό», η παρουσία του 
οφείλεται λόγω των ειδικών καθηκόντων του πλοίου, 
β. Οργάνωση και λειτουργία: 

Της επιστημονικής ομάδας καθώς και του τεχνικού προ¬ 
σωπικού του Ε.Κ.Θ.Ε., που επιβαίνει στα σκάφη προΐστα- 
ται ερευνητής ή ειδικός λειτουργικός επιστήμονας που 
ονομάζεται «Αρχηγός αποστολής». Ο αρχηγός αποστολής 
ορίζεται, μαζί με τον αντικαταστάτη του, από τον Διευθυ¬ 
ντή του Ινστιτούτου στο οποίο ανήκει η ερευνητική ομάδα 
μετά από την εισήγηση του υπεύθυνου - συντονιστή του 
προγράμμαγτος. 

Αρθρο 28 

Αρχηγός αποστολής 

α. Ο αρχηγός αποστολής είναι υπεύθυνος τόσο για την 
προετοιμασία, όσο και τον γενικό συντονισμό του ερευνη¬ 
τικού πλόα. 

β. Πριν την επιβίβαση στο σκάφος έρχεται σε συνεννόηση 
με την Ναυτική Υπηρεσία του Ε.Κ.Θ.Ε., προκειμένοο να 
ρυθμιστόυν οι λεπτομέρειες του προγράμματος και ειδικό¬ 
τερα ο αριθμός επιβαινόντων, η τροφοδοσία, πιθανές αλλα¬ 
γές προσωπικού και οτιδήποτε άλλο σχετικά με την σωστή 
εκτέλεση του προγράμματος. 

γ. Ο αρχηγός αποστολής διαμορφώνει τις βάρδιες του 
επιστημονικού και τεχνικού προσωπικού. Η λίστα κατανο¬ 
μής κοινοποιείται στον πλοίαρχο που με την σειρά του την 
γνωστοποιεί στην αρμόδια επιστασία του πλοίου. Επίσης 
προγραμματίζει την υπερωριακή εργασία του με αποζημί¬ 
ωση, που μπορεί να καταβάλλεται και από τον ειδικά λογα¬ 
ριασμό του κέντρου. Στην περίπτωση αυτή, ο αρχηγός 
αποστολής υποχρεούται να καταγράφει λεπτομερώς τις 
υπερωρίες του προσωπικού. 

δ. Ο αρχηγός αποστολής κοινοποιεί πριν από κάθε 
ερευνητικό ταξίδι αναλυτικό πρόγραμμα εργασιών του τα¬ 
ξιδιού στην διοίκηση του κέντρου, στην Ναυτική Υπηρεσία 
στον πλοίαρχο και στο προσωπικό της αποστολής. 

ε. Ο αρχηγός αποστολής συνεργάζεται με την ναυτική 
υπηρεσία και τον πλοίαρχο για τον καθορισμό των λεπτο¬ 
μερειών του προγράμματος (διαδρομές, σταθμούς κλπ), 
λαμβάνοντας πάντοτε υπόψη ότι προέχει η ασφάλεια προ¬ 
σωπικού και πλοίου, για την οποία υπεύθυνος πάντοτε 
σύμφωνα με τον νόμο είναι ο πλοίαρχος. Η Ναυτική Υπη¬ 
ρεσία, ο πλοίαρχος και το πλήρωμα είναι υποχρεωμένοι να 
παρέχουν την βοήθειά τους για την ομαλή εκτέλεση του 
ερευνητικού προγράμματος. 

ζ. Ο αρχηγός αποστολής, σε συνεννόηση με τον 
πλοίαρχο, έχει δικαίωμα να τροποποιεί το ερευνητικό τα- 
ξείδι και να το διαμορφώνει ανάλογα με τις ερευνητικές 
ανάγκες ίου προγράμματος. Τυχόν μεγάλες αλλαγές ή 
τροποποιήσεις (προσεγγίσεις σε λιμάνια κλπ), κοινο¬ 
ποιούνται στην Ναυτική Υπηρεσία Ε.Κ.Θ.Ε. 

η. Ο αρχηγός αποστολής τοποθετεί το προσωπικό στις 
καμπίνες του σκάφους. Κατά την διάρκεια του ερευνητι¬ 
κού πλόα τηρείται ημερολόγιο εργασιών του προγράμμα¬ 
τος (συνθήκες εκτέλεσης κ,λπ.). Το ημερολόγιο αυτό το 
οποίο προσυπογράφεται και από τον Πλοίαρχο ίου σκά¬ 
φους, παραδίδεται στην Διεύθυνση του Ινστιτούτου και 
κοινοποιείται στην Ναυτική Υπηρεσία. Μετά το τέλος του 


ερευνητικού πλόα, συντάσσεται έκθεση πεπραγμένων, η 
οποία παραδίδεται στην Δ/νση του Ινστιτούτου, στη Ναυ¬ 
τική Υπηρεσία και σε όσους συμμετείχαν στον ηλουν. 

θ. Σε περίπτωση κωλύματος του αρχηγού αποστολής να 
συνεχίσει την ερευνητική αποστολή αντικαθίσταται από 
τον αντικαταστάτη του ο οποίος με την αποβίβαση του αρ¬ 
χηγού αποστολής στο πλησιέστερο λιμάνι, ασκεί πλήρως 
τα καθήκοντά του. 

Αρθρο 29 

Καθήκοντα και δικαιώματα προσωπικού 
ερευνητικής αποστολής 

Το επιστημονικό τεχνικό προσωπικό είναι υποχρεω¬ 
μένο: 

α. Να ακολουθεί τις διατάξεις ασφαλείας, να τηρεί τα 
ωράρια γευμάτων και τις ναυτικές συνήθειες που προέρ¬ 
χονται από το εθιμικό δίκαιο της ελληνικής ναυτιλίας. 

β. Να ακολουθεί υποχρεωτικά το ωράριο της βάρδιας 
που έχει καθοριστεί από τον αρχηγό αποστολής. Το ωρά¬ 
ριο αυτό δεν μπορεί να είναι χρονικά μεγαλύτερο από δύο 
εξάωρα που απέχουν μεταξύ τους έξι ώρες. Ο αρχηγός 
αποστολής μπορεί να διαμορφώσει βάρδιες σε τετράωρη 
βάση (δύο τετράωρα που να απέχουν μεταξ ύ τους 8 ώρες). 

Σε περίπτωση ασθένειας, μέλους της ερευνητικής απο¬ 
στολής, ή άλλων λόγων για τους οποίους επιβάλλεται η δια¬ 
κοπή συμμετοχής του στο πρόγραμμα, το μέλος αυτό αποβι¬ 
βάζεται στο πλησιέστερο λιμάνι και επιστρέφει στο Κέντρο 
με έξοδα του προγράμματος και με μέριμνα του αρχηγού 
αποστολής. Οι λόγοι της διακοπής της συμμετοχής αιτιολο¬ 
γούνται από τον αρχηγό αποστολής με ειδικό αναφορά τους 
στο ημερολόγιο προγράμματος. 

Αρθρο 30 

Συμμετοχή Ελλήνων και αλλοδαπών, μη μελών του ΕΚΘΕ 
στους ερευνητικούς πλόες 

Για να γίνουν δεκτοί για επιβίβαση στα ιδιόκτητα ή ενοι¬ 
κιαζόμενα σκάφη του ΕΚΘΕ έλληνες επιστήμονες, τεχνι¬ 
κοί, φοιτητές, αλλοδαποί επιστήμονες ή άλλοι συνεργά¬ 
τες θα πρέπει: 

α. Να δίδεται κάθε φορά έγκριση για την επιβίβασή 
τους, μετά από εισήγηση του υπευθύνου προγράμματος, 
από τον Δ/ντή του Ινστιτούτου ο οποίος θα καταρτίζει σχε¬ 
τικό πίνακα μέσω της Ναυτικής Υπηρεσίας του ΕΚΘΕ, εν 
συνεχεία θα επιδίδεται στον πλοίαρχο του σκάφους ο 
οποίος θα είναι υποχρεωμένος να τον εφαρμόσει αυστηρά 
χωρίς καμμιά παρέκκλιση. 

β. Να μετέχουν σε εγκεκριμένο ερευνητικό πρόγραμμα 
ή να προτείνονται από φορέα που έχει εγκεκριμένο ερευ¬ 
νητικό πρόγραμμα από κοινού με το ΕΚΘΕ. 

γ. Να υπάρχει ελεύθερος αριθμός καμπινών στο πλοίο. 

δ. Να έχουν ασφαλιστική κάλυψη από τον φορέα τους ή 
τουλάχιστον να έχουν ασφάλιση προσωπικών ατυχημά¬ 
των 

ε. Κατά την διάρκεια της παραμονής τους στο σκάφος 
να ακολουθούν τον κανονισμό του πλοίου. 

ζ. Όλα τα έξοδα ταξιδίου προς και από τα λιμάνια επιβίβα¬ 
σής τους, να καλύπτονται από τους ίδιους ή από τον φορέα 
στον οποίο ανήκουν ή από το πρόγραμμα στο οποίο απασχο¬ 
λούνται. 

Η αίτηση για συμμετοχή στους ερευνητικούς πλόες Ελ¬ 
λήνων συνεργατών υποβάλλεται στην Ναυτική Υπηρεσία 
ένα μήνα πριν από την επιβίβαση και των αλλοδαπών συ¬ 
νεργατών τρεις μήνες πριν από την επιβίβαση. 

Αρθρο 31 

Συμμετοχή επιστημονικο-τεχνικού προσωπικού σε ερ¬ 
γασίες καταστρώματος 

α. Προϊστάμενες στις ερευνητικές εργασίες που εκτε- 
λούνται επί του καταστρώματος (πυρηνοληψίες, σύρσεις, 
δειγματοληψίες, ποντήσεις κ.α.) είναι ο εκάστοτε υπεύ¬ 
θυνος βάρδιας. Το επιστημονικό-τεχνικό προσωπικό που 
έχει καθορισθείεκτωνπροτέρων (λίστα βάρδιας), νασυμ- 
μετάσχει στις εργασίες αυτές, συνεργάζεται με τον αξιω¬ 
ματικό καταστρώματος, προετοιμάζοντας τα όργανα μέχρι 
την στιγμή της ρίψης. 

β. Τόσο η ρίψη, όσο και η ανάσυρση οργάνων από την θά¬ 
λασσα γίνεται με ευθύνη του υπευθύνου βάρδιας. Το ναυ¬ 
τικό προσωπικό αναλαμβάνει όλες τις χειρωνακτικές εργα¬ 
σίες που απαιτούνται για την καλύτερη εκτέλεση του μέρους 
αυτού του προγράμματος. 

γ. Σε περίπτωση απώλειας ολικής ή μερικής ή κατα¬ 
στροφής επιστημονικών οργάνων κατά την διάρκεια της 
επιχείρησης, συντάσσεται έκθεση από τους υπεύθυνους 
της βάρδιας (πληρώματος και επιστημονικό - τεχνικού 
προσωπικού) η οποία και παραδίδεται στον αρχηγό απο¬ 
στολής. Αντίγραφο της έκθεσης αυτής παραδίδεται και 
στον πλοίαρχο. Με βάση την έκθεση αυτή αποφασίζονται 
οι μετέπειτα ενέργειες οπό τις αρμόδιες υπηρεσίες του 
Κέντρου σύμφωνα με τις σχετικές διατάξεις του εσωτερι¬ 
κού κανονισμού λειτουργίας του Κέντρου. 

δ. Κατά την διάρκεια των εργασιών καταστρώματος, το 
επιστημονικό τεχνικό προσωπικό, τηρεί σχολαστικά όλους 
τους κανόνες ασφαλείας (προστατευτικά κράνη, σωσσί- 
βια, γιλέκα κ.λπ.) και παράλληλα φροντίζει για την κατά το 
δυνατόν εκπαίδευση του ναυτικού προσωπικού στις εργα¬ 
σίες, που απαιτούνται. 

Άρθρο 32 

Καθαιρέσεις πλωτών μέσων για ερευνητικούς σκοπούς 
α. Κατά την διάρκεια των ερευνητικών αποστολών όλες 
οι καθαιρέσεις πλωτών μέσων, (σωσσίβια, λέμβοι, ταχύ¬ 
πλοα σκάφη κ.λπ.), γίνονται με μέριμνα του πληρώματος. 
Εφόσον πρόκειται για σωσσίβιες λέμβους του πλοίου, αυ¬ 
τές θα επανδρώνονται από τα μέλη του πληρώματος. 

β. Στην περίπτωση των μικρών ταχυπλόων σκαφών - 
που δεν αποτελούν ακολουθήματα του πλοίου - οι επιστή¬ 
μονες ή τεχνικοί που έχουν ορισθεί από τον αρχηγό απο¬ 
στολής για να επανδρώσουν αυτά, θα πρέπει να είναι εφο¬ 
διασμένοι με άδεια οδηγήσεως ταχυπλόου σκάφους, 
όπως αυτό απαιτείται από τις ελληνικές λιμενικές αρχές. 
Σε αντίθετη περίπτωση και μόνο σε περιπτώσεις ανάγκης 
τα ταχύπλοα θα ποέπει να συνοδεύονται από άτομα του 
πληρώματος, γιο -1 οποία θα ισχύουν οι προδιαγραφές 
του προηγουμένου εδαφίου. Τα ταχύπλοα ή και όποιο 
άλλο σκάφος καΒπιρτίται θα πρέπει να φέρει τον απαραί¬ 
τητο εξοπλισμό σωστικών μέσων. 

γ. Τα πλωτά μέσα θα ακολουθούν σχολαστικά το προκα¬ 
θορισμένο πρόγραμμα και ο υπεύθυνος κυβερνήτης τους, 
θα πρέπει να βρίσκεται σε συνεχή επαφή με το ερευνη¬ 
τικό σκάφος. 

δ. Οι καταδύσεις που εκτελοϋνται από το επιστημονικό 
ή τεχνικό προσωπικό, πραγματοποιούνται σύμφωνα με 
την υπάρχουσα νομοθεσία και τις απαιτούμενες συνθήκες 
ασφάλειας. Οι ασχολούμενοι με υποβρύχιες εργασίες τη¬ 
ρούν όλους τους κανόνες ασφάλειας και είναι υποχρεω¬ 
τικά εφοδιασμένοι, αφενός με ειδική άδεια καταδύσεων 
και αφετέρου με ειδική άδεια των αρμοδίων υπηρεσιών 
(υποχρεωτικά πρόσφατα πιστοποιητικά υγείας κ.λπ.) . 
Επίσης κατά την κατάδυση θα πρέπει να είναι εφοδιασμέ¬ 
νοι και με αναπληρωματικά επιστόμιο αέρος για την αντι¬ 
μετώπιση ξαφνικών επιπλοκών. 


Κεφάλαιο VII 

Προσωπικό 

Άρθρο 33 

Προσλήψεις - απολύσεις 

1. Η πρόσληψη του ερευνητικού προσωπικού, μονίμου ή 
με θητεία, και του ειδικού λειτουργικού προσωπικού του 
ΕΚΘΕ γίνεται σύμφωνα με τις διατάξεις του Νόμου 
1514/85 και του Π.Δ. 343/86. 

2. Η πρόσληψη διοικητικού, τεχνικού και βοηθητικού 
προσωπικού γίνεται σύμφωνα με τις ισχύουσες διατάξεις 
που διέπουν τα ΝΠΔΔ. 

3. Οι λόγοι και οι διαδικασία λύσηςτης σύμβασης και της 
εργασιακής σχέσης του προσωπικού καθορίζονται από 
την εκάστοτε ισχύουσα νομοθεσία. 

Άρθρο 34 

Κρίσεις και προαγωγές 

1. Η διαδικασία κρίσης και προαγωγής του μόνιμου προ¬ 
σωπικού του ΕΚΘΕ καθώς και η αξιολόγηση των ουσιαστι¬ 
κών προσόντων του καθορίζεται από την εκάστοτε ισχύ- 
ουσα νομοθεσία για τα ΝΠΔΔ. 

2. Η διαδικασία κρίσης ή προαγωγής του προσωπικού με 
σχέση εργασίας Ιδιωτικού Δικαίου, καθορίζεται από την 
ισχύουσα για το επί συμβάσει προσωπικό νομοθεσία και 
από τις συλλογικές συμβάσεις εργασίας του προσωπικού 
αυτού. 

3. Η διαδικασία κρίσης και προαγωγής του ερευνητικού 
προσωπικού, μονίμου ή επί θητεία, και του ειδικού λει¬ 
τουργικού προσωπικού γίνεται σύμφωνα με τις διατάξεις 
του Ν. 1514/85 και του Π.Δ. 343/86 του ΕΚΘΕ. 

4. Οι λεπτομέρειες της διαδικασίας των κρίσεων του 
ερευνητικού προσωπικού και των ειδικών λειτουργικών 
επιστημόνων (ΕΛΕ) ορίζονται ως εξής: 

α. Το πρώτο δεκαήμερο του Ιανουαρίου εκάστου έτους 
συγκροτούνται οι επιτροπές κρίσης ερευνητών και ειδικών 
λειτουργικών επιστημόνων με τη διαδικασία του άρθρου 
16 του Ν. 1514/85, του άρθρου 46 του Ν. 2000/91 και 
του άρθρου 19 του Π.Δ. 343/86. Οι πίνακες των επιτρο¬ 
πών διαβιβάζονται στους Δ/ντές των οικείων Ινστιτούτων 
και κοινοποιούνται στο Δ/ντή του Κέντρου. Ο πρόεδρος 
εκάστης επιτροπής κρίσης ενημερώνει εγγράφως τα μέλη 
της επιτροπής (τακτικά και αναπληρωματικά) σχετικά με 
τον ορισμό τους, τη διαδικασία και τη νομοθεσία που διέ- 
πει τις κρίσεις καθώς και την ημερομηνία στην οποία θα 
λάβουν χώρα οι τελικές συνεδριάσεις. Αφού τα μέλη της 
επιτροπής αποδεχθούν εγγράφως το διορισμό τους, ο 
προέδρος καταρτίζει τον οριστικό πίνακα των μελών της 
επιτροπής, το οποίο γνωστοποιεί στον Διευθυντή του Κέ¬ 
ντρου και προχωρεί στη διαδικασία της κρίσης συγκαλώ- 
ντας την επιτροπή για τελική συνεδρίαση σε τακτή προθε¬ 
σμία. Ο Διευθυντής του Ινστιτούτου είναι εισηγητής της 
οικείας επιτροπής κρίσης. Γραμματέας της επιτροπής 
ορίζεται υπάλληλος του Ινστιτούτου ή του Κέντρου. 

β. Το αργότερο μέχρι 31 Ιανουαρίου κάθε έτους υπο¬ 
βάλλονται στη Διεύθυνση Διοικητικού πρωτοκολλημένες 
αιτήσεις των προς κρίση ερευνητών και ειδικών λειτουργι¬ 
κών επιστημόνων μαζί με πλήρες βιογραφικό σημείωμα, 
αντίγραφα πτυχίων, τίτλων σπουδών και αντιτύπων των 
επιστημονικών δημοσιευμάτων και κάθε άλλο στοιχείο, 
που θεωρεί αναγκαίο ο κρινόμενος, σε τόσα αντίγραφα 
όσα είναι τα μέλη της επιτροπής κρίσης. Τα βιογραφικό 
σημειώματα και τα αντίτυπα των επιστημονικών δημοσιεύ¬ 
σεων αποοτέλλονται στον πρόεδρο της επιτροπής κρίσης 
ο οποίος ορίζει μέχρι την 31 η Μαρτίου μία συνεδρίαση 
κατά την οποία καλούνται οι υποψήφιοι για συνέντευξη. 
Μέχρι τις 30 Απριλίου του ιδίου χρόνου ο προς κρίση ερευ- 

νητής ή ειδικός λειτουργικός επιστήμονας λαμβάνει την 
γραπτή έκθεση του εισηγητή. Επί του περιεχομένου της 
εισηγητικής έκθεσης ο κρινόμενος μπορεί να υποβάλει 
υπόμνημα ή να ζητήσει νέα συνέντευξη πριν από την τε¬ 
λική συνεδρίαση, που ορίζεται μέσα στην προθεσμία της 
παρ. 5 του άρθρου 16 του Ν. 1514/85. Η επιτροπή κρίσης 
δικαιούται να καλέσει τον υποψήφιο σε νέα συνέντευξη 
οποτεδήποτε, προκειμένου να διαμορφώσει τη γνώμη 
της. 

γ. Η απόφαση της επιτροπής κρίσης υποβάλλεται οτα 
Δ.Σ. του Κέντρου και είναι δεσμευτική, εάν έχει ληφθεί με 
πλειοψηφία τουλάχιστον των 4/5 των μελών της, αν πρό¬ 
κειται για διορισμό ή προαγωγή σε θέσεις ερευνητών Α' ή 
Β' βαθμίδας, ή με απλή πλειοψηφία, αν πρόκειται για διο¬ 
ρισμό ή προαγωγή σε θέσεις ερευνητών Γ' ή Δ' βαθμίδας. 
Σε περίπτωση θετικής απόφασης με απλή πλειοψηφία για 
ερευνητές των βαθμιδών Α' ή Β' η κρίση επαναλαμβάνεται 
μετά παρέλευση ενός έτους. Η Διεύθυνση Διοικητικού του 
ΕΚΘΕ υποχρεούται να γνωστοποιήσει το τελικό πρακτικό 
τ.ης επιτροπής στον κρινόμενο μέοα ο το μήνα Ιούνιο του 
ιδίου χρόνου. 

Άρθρο 35 
Ώρες εργασίας 

1. Το τακτικό και επί συμβάσει προσωπικό του ΕΚΘΕ 
υποχρεούται να προσέρχεται ανελλιπώς στις εγκαταστά¬ 
σεις του Κέντρου στην κανονική ώρα και παρέχει τις υπη¬ 
ρεσίες του μέχρι την ώρα λήξης του ωραρίου ακολουθώ¬ 
ντας το ωράριο που προβλέπει η Εργατική Νομοθεσία 
προσαρμοσμένο στις λειτουργικές ιδιαιτερότητες του Κέ¬ 
ντρου. 

2. Ειδικά για τους ερευνητές, τους λειτουργικούς επι¬ 
στήμονες και όσους από το επιστημονικό προσωπικό του 
κέντρου συμμετέχουν κυρίως στην εκτέλεση ερευνητικών 
προγραμμάτων, το ωράριο εργάσιας μπορεί να προσαρμό¬ 
ζεται, σύμφωνα με το Ν. 1514/85, στις ειδικές ανάγκες 
των ερευνητικών προγραμμάτων. Για την τήρηση του ωρα¬ 
ρίου είναι υπεύθυνος ο Δ/ντής Ινστιτούτου. Το προσωπικό 
αυτό δεν δικαιούται να λαμβάνει υπερωριακή αποζημίωση. 
Η απασχόληση του προσωπικού, πέρα από τα τρέχοντα 
ερευνητικά του καθήκοντα, για τις ανάγκες των ανταγωνι¬ 
στικών και χρηματοδοτούμενων από τρίτους ερευνητικών 
προγραμμάτων δεν θεωρείται υπερωριακή απασχόληση 
και η πρόσθετη αμοιβή που προβλέπεται στην παρ. 2 του 
άρθρου 19 του παρόντος, δεν αποτελεί αποζημίωση για 
εκτέλεση υπερωριακής εργασίας. 

3. Η προσαρμογή του ωραρίου στις ανάγκες διεξαγωγής 
των προγραμμάτων σε καμμία περίπτωση δεν πρέπει να οδη¬ 
γεί σε μείωση του συνολικού ελάχιστου χρόνου εργασίας σε 
εβδομαδιαία βάση. Αποκλίσεις από το κανονικό ωράριο θα 
πρέπει να είναι πλήρως αιτιολογημένες και δεν αποτελούν 
πάγια ρύθμιση, αλλά μπορούν να καθορίζονται με απόφαση 
του Διευθυντή του Ινστιτούτου. 

Άρθρο 36 

Τόπος Εργασίας - απασχόληση εκτός ΕΚΘΕ 

1. Ως τόπος εργασίας θεωρούνται οι εγκαταστάσεις του 
Κέντρου, στις οποίες απασχολείται ο εργαζόμενος. Σε πε¬ 
ρίπτωση που ζητηθεί προσφορά υπηρεσιών του σε τόπο 
εκτός εγκαταστάσεων, όπου αναπτύσσει δραστηριότητα 
το Κέντρο, ο εργαζόμενος είναι υποχρεωμένος να τις προ¬ 
σφέρει, εκτός εάν υπάρχουν σοβαροί λόγοι που τον εμπο¬ 
δίζουν, οπότε μπορεί να προσφύγει στο Δ.Σ. το οποίο 
αποφασίζει σχετικά. 

2. Σε εξαιρετικές περιπτώσεις είναι δυνατή η απασχό¬ 
ληση εκτός ΕΚΘΕ ή η παροχή έργου σε τρίτους με έγκριση 
του Δ.Σ., ύστερα από αίτηση ταυ ενδιαφερόμενου, στην 
οποία αναφέρεται αναλυτικά η φύση της εξωτερικής απα¬ 


σχόλησης και τεκμηριώνεται η μη ανταγωνιστικότητά της 
προς τους σκοπούς και τις δραστηριότητες του Κέ¬ 
ντρου. 

3. Η εντός του κανονικού ωραρίου απουσία των εργαζο¬ 
μένων δεν επιτρέπεται χωρίς ειδική άδεια. 

4. Οποιαδήποτε σχέση εργασίας δημοσίου ή ιδιωτικού 
δικαίου, η ενασχόληση σε επιχειρήσεις ή αμοιβόμενα 
ερευνητικά προγράμματα άλλων φορέων, για την οποία 
δεν έχει δοθεί η έγκριση του Δ.Σ. σύμφωνα με την ;οχύ- 
ουοα νομοθεσία, αποτελεί πειθαρχικό παράπτωμα και 
αντιμετωπίζει αναλόγως. 

Άρθρο 37 
Παροχή στοιχείων 

Το προσωπικό υποχρεούται να γνωρίζει στην Υπηρεσία 
τα αιομικά και οικογενειακά του στοιχεία, κάθε μεταβολή 
που επέρχεται στην προσωπική του κατάσταση. καθώς και 
τις ομοιβές που εισπράττει από τη αυμιιετοχή του σε συλ¬ 
λογικά όργανα, σύμφωνα με τις διατάξεις του άοθρου 2 
του Ν. 1256/82. 

Άρθρο 38 

Καθήκοντα Προσωπικού 

Κάθε υπάλληλος· του ΕΚΘΕ εισελεί τα υπηρεσιακά του κα¬ 
θήκοντα, καθώς και άλες τις συναφείς εργασίες που του ανα¬ 
τίθενται κα. που αντιστοιχούν στον κλάδο ή στην ειδικότητά 
του. Δεν επιτρέπεται η απασχόληση του υπαλλήλου σε δρα¬ 
στηριότητες που δεν καλύπτουν υπηρεσιακές και λειτουργι¬ 
κές ανάγκες του Κέντρου. 

Άρθρο 39 < 

* Τοποθέτηση 

Η τοποθέτηση του προσωπικού στις οργανικές μονάδες 
του ΕΚΘΕ γίνεται με απόφαση του 6.Σ., ύστερα από εισή¬ 
γηση του Διευθυντή του Κέντρου. 

Άρθρο 40 
Μετακίνηση 

Μετακίνηση του προσωπικού λόγω υπηρεσιακών ανα¬ 
γκών εντός και εκτός των λειτουργικών μονάδων του Κέ¬ 
ντρου ενεργείται με την προϋπόθεση ότι στο προσωπικό 
ανατίθεται όμοια ή παρεμφερή προς την ειδικότητά του 
καθήκοντα. Ειδικότερα: 

α) Μετακίνηση μέσα στο Ινστιτούτο ή στην Διεύθυνση 
ενεργείται με απόφαση του Διευθυντή του Ινστιτούτου ή 
του προϊσταμένου της Διεύθυνσης, αφού ερωτηθεί ο εν¬ 
διαφερόμενος και οι υπεύθυνο: των προγραμμάτων, στα 
οποία θα απασχοληθεί. 

β) Μετακίνηση από μία οργανική μονάδα του ΕΚΘΕ σε 
άλλη ενεργείται με αιτιολογημένη απόφαση του Δ.Σ του 
Κέντρου ύστερα από πρόταση του Διευθυντή του ινστι¬ 
τούτου ή τοι* προϊσταμένου της Διεύθυνσης, αφού ερωτη¬ 
θεί ο ενδιαφερόμενος και οι υπεύθυνοι των προγραμμά¬ 
των. Ειδικά για τους ερευνητές κα. τους ειδικούς λειτουρ¬ 
γικούς επιστήμονες, η μονάδα υποδοχής θα πρέπει να κα¬ 
λύπτει το γνωστικό τους αντικείμενο. 

Σε όλες τις περιπτώσεις ενηρώνονται και εκφράξουν 
γνώμη το Επιστημονικά Γνωμοδοτικά Συμβούλια και των 
δύο ενδιαφερομένων Ινστιτούτων. 

Μετακίνηση σύμφωνα με τα παραπάνω υπό (α) και (β) 
προρλεπόμενα διενεργείται μετά από εξέταση σχετικής 
αίτησης του ενδιαφερόμενου υπαλλήλου, επαρκώς τε¬ 
κμηριωμένης 

ΆοΟρο 41 

Αποσπάσεις 

Επιτρέπεται αηόσηοοη, για ορισμένο χρονικό διάστημα, 
των ερευνητικών ειδικών λειτουργικών επιστημόνων, τε¬ 
χνικών κο: διοικητικών υπαλλήλων, σε άλλο εθνικό ερευ¬ 
νητικό κέντρο, ή ακαδημαϊκό κέντρο, ανεξάρτητο ινστι 
τούτο ή ακαδημαϊκό ινστιτούτο. Η απόσπαση ενεργεασι 
για λόγους εύρυθμης και αποτελεσματικής εκτέλεσης της 
έρευνας ή ορθολογικής αξιοποίησης του ερευνητικού 
προσωπικού και των εγκαταστάσεων ή ύστερα οπό αίτηση 
του αποσπώμενου με απόφαση του Υπουργού Βιομηχα¬ 
νίας, Ενέργειας και Τεχνολογίας, ύστερα από σύμφωνη 
γνώμη του Δ.Σ. των Κέντρων η του Διευθυντή των ινστι¬ 
τούτων, Ιε. κάθε περίπτωση συνεκτιμώνται τα οικογε¬ 
νειακά στοιχεία του υπαλλήλου. 

Πέραν του ανωτέρω, επιτρέπεται απόσπαση των υπαλ¬ 
λήλων του Κέντρου σε φορείς του Δημόσιου Τομέα, σύμ¬ 
φωνα με την ισχύουσα για τα ΝΠΔΔ νομοθεσίσ. 

Αρθρο 42 

Συμπεριφορά του προσωπικού 

1. Το προσωπικό του ΕΚΘΕ, πρέπει να συμπεριφέρεται 
προς τους συναδέλφους του με τον προσήκοντα σεβασμό 
και να επιδεικνύει πνεύμα συνεργασίας. 

2 Οι εργαζόμενοι είναι υποχρεωμένοι να διατηρούν κα¬ 
θαρούς τους χώρους εργασίας τους, να διατηρούν σε καλή 
κατάσταση τα μηχανήματα και τα όργανα που χρησιμο¬ 
ποιούν και να τηρούν αυστηρά όλα το προβλεπόμενα μέ¬ 
τρα ατομικής και γενικής προστασίας και ασφάλειας. 

3. Γιο κάθε υπηρεσιακό ζήτημα, που αφορά, το προσω¬ 
πικά αναφέρεται στον προϊστάμενό του. Όταν υπάρχει 
επείγουσα αναγκη ή ειδικές συνθήκες ή έχουν περάσει 
δέκα ημέρες χωρίς να πάρει απάντηση στην αναφορά του, 
έχει δικαίωμα να απευθυνθεί στην αμέσως ιεραρχικώς 
ανώτερη προϊσταμένη αρχή. 

Αρθρο 43 

Υποχρεώσεις επιμέλειας, υπακούς, 
εχεμύθειας και αποδοτικάτητας 

Το προσωπικό του ΕΚΘΕ έχει την υποχρέωση: 

1 Να καταβάλλει κάθε δυνατή επιμέλεια κατά την εκτέ¬ 
λεση της υπηρεσίας του και να προσφέρει ανεπιφύλακτα τις 
γνώσεις και την εμπειρία του, συμβάλλοντας με κάθε τρόπο 
στην αύξηση της απόδοσης και της κοινωνικής χρησιμότη¬ 
τας του Κέντρου. Να εκτελεί τις προφορικές και γραπτές 
εντολές των προϊσταμένων του. 

Σε περίπτωση που οι εντολές που του δίνονται είναι αντί¬ 
θετες με τις ισχύουσες διατάξεις και τις γενικές οδηγίες, 
έχει δικαίωμα να το επισημάνει στον ιεραρχικό προϊστάμενό 
του, αλλά όταν δεχτεί και δεύτερη έγγραφη εντολή, είναι 
υποχρεωμένο να την εκτελέσει χωρίς καθυστέρηση προχω¬ 
ρώντας παράλληλα σε έγγραφη αναφορά. 

2. Να μην καταστρέφει ή εξαφανίζει υπηρεσιακά έγγραφα 
Π στοιχεία και να μη τα χρησιμοποιεί, χωρίς έγκριση και για 
ιδιοτελείς σκοπούς. Επίσης να τηρεί εχεμύθεια σχετικά με 
εμπιστευτικές δρασηο-ότητες του ΕΚΘΕ ή δραστηριότητες 
και π γνοκττρποίησή τους μπορεί να προκαλέοει βλάβη των 
συμφερόντων του Κέντρου. 

3. Να διαφυλάσσει τις εγκαταστάσεις και τον εξοπλι¬ 
σμό, να αποφεύγει κάθε σπατάλη υλικών και να φροντίζει 
νια τον περιορισμό των λειτουργικών εξόδων του ΕΚΘΕ 

4 Να προστατεύει τα συμφέροντα του Κέντρου και να 
συμβάλλει στην τήρηση της τάξης και ασφάλειας στις 
εγκαταστάσεις. Να αποφεύγει και να προλαμβάνει κάθε 
εμπόδιο στην ομαλή λειτουργία της υπηρεσίας και να μη 
προξενεί βλάβες ή ζημίες στις εγκαταστάσεις. 


5. Να γνωρίζει και να τηρεί αυστηρά τους κανονισμούς 
ασφάλειας των εγκαταστάσεων ΕΚΘΕ. 

6. Να γνωρίζει και να τηρεί τον παρόντα κανονισμό λει¬ 
τουργίας του ΕΚΘΕ. 

7. Σε περίπτωση που διαπιστώσει τη μη τήρηση των πα¬ 
ραπάνω υποχρεώσεων από το προσωπικό, ο εργαζόμενος 
αναφέρεται κατευθείαν στον Δ/ντή ινστιτούτου ό του Κέ 
νιρου, αφού ενημερώσει προηγουμένως τον άμεσο προϊ¬ 
στάμενο. 

Αρθρο 44 

Αστική ευθύνη προσωϊ7ΐκού 

Το προσωπικά ευθϋνεται έναντι του Κέντρου για κάθε 
ζημιά, που προξένησε από δόλο ή βπρειά αμέλεια, κστό 
την εκτέλεση τον καθηκόντων του 

Αρθρο 45 

Πειθαρχικά 

1. Η πειθαρχική εξουσία ασκείται στο προσωπικό του 
Κέντρου, σύμφωνα με τις ισχύουσες διατάξεις για το 
ΝΠΔΔ. 

2. Κάθε παράβαση του υπηρεσιακού καθήκοντος μ ο 
υπαίτια πράξη ή παράλειψη, που είναι δυνατόν να καταλο· 
γισθεί, είναι πειθαρχικά παράπτωμα. 

3. Το Υπηρεσιακό καθήκον προσδιορίζειαι από: 

α. Τις διατάξεις του Π.Δ. 611/77 ^Υπαλληλικός Κώδιξ» 
και όσες διατάξεις, εγκυκλίους και οδηγίες που ισχύουν 
κάθε φορά. 

β. Τις σχετικές διατάξεις του παρόντος εσωτερικού κα¬ 
νονισμού. 

7- Τις υποχρεώσεις που προκύπτουν από τις συμβάσεις 
εργασίας. 

4. Η δίινξη πειθαρχικού παραπτώματος του εργαζόμε¬ 
νου αποτελεί υποχρέωση των αρμοδίων προϊσταμένων 
του. 

5. Εξαιρούνται παραπτώματα που δικαιολογούν την 
ποινή της επίπληξης, η δίωξη των οποίων εναπόκειται 
στην διακριτική ευχέρεια των πειθαρχικούς αρμοδίων προϊ¬ 
σταμένων. Στην περίπτωση αυτή οι αρμόδιοι πειθαρχικής 
προϊστάμενοι λαμβάνουν υπόψη τους το γενικότερο σ.?μ- 
φέρον της Υπηρεσίας και τη συνολικέ) διαγωγή του εργα¬ 
ζόμενου. 

Άρθρο 46 

Αποζημίωση λόγω υπερωριακής, ημεραργιακής 
και νυχτερινής απασχόλησης 

Οι εργαζόμενοι οτο ΕΚΘΕ που παρέχουν υπερωριακή, 
ημεραργιακή και νυχτερινή εργασία, δικαιούνται αποζημί¬ 
ωση σύμφωνα με τις ισχύουσες διατάξεις που διέπουν τα 
ΝΠΔΔ, με την επιφύλαξη των προβλεπομένων στο άρθρο 
35 του παρόντος. 

Άρθρο 47 

Οδοιπορικά εντός και εκτός έδρος 

1. Οι εργαζόμενοι στο ΕΚΘΕ δικαιούνται σε κάθε εντός 
έδρας μετακίνησή τους για εκτέλεση υπηρεσίας τα προ- 
βλεπόμενα στις ισχύουσες διατάξεις οδοιπορικά έξοδα 
(αντίτιμο εισιτηρίου ή κάρτα ελεύθερης ώαδρομής). 

2. Οι μετακινούμενοι για εκτέλεση υπηρεσίες εκτός 
έδρας δικαιούνται τα προβλεπόμενο στις ισχύουσες δια¬ 
τάξεις, οδοιπορικά έξοδα και ημερήσια αποζημίωση. 

Αρθρο 4(? 

Μετακινήσεις προσωπικού ογ αποστολές 

1. Αποστολές μικρής διάρκειας: 

Οι μικρής διάρκειας (μέχρι 3 μήνες) μετακινήσεις προ- 

οωπικού σε .αποστολές που αφορούν σε επιστημονικές 
και υπηρεσιακές ανάγκες του Ινστιτούτου (επιστημονικά 
συνέδρια, διαλέξεις, εκπαίδευση σε τεχνικά θέματα, συ¬ 
νεργασίες κ.λπ.} εγκρίνονται από το Διοικητικό Συμβούλιο 
του Κέντρου, ύστερα από εισήγηση του Διευθυντή του Ιν¬ 
στιτούτου και πρόταση του υπεύθυνου του προγράμμα¬ 
τος. Το Δ.Σ. μπορεί να εκχωρήσει την αρμοδιότητα αυτή 
στον Δ/ντή του Κέντρου. Οι μετακινήσεις καλύπτονται 
από τις εγκεκριμένες κατά το χρόνο πραγματοποίησης 
ττίς μετακίνησης πιστώσεις του Τακτικού Προϋπολογι¬ 
σμού και του Προϋπολογισμού Δημοσίων Επενδύσεων, 
εφόσον δεν υφίσταται χρηματοδότηση της μετακίνησης 
από άλλη πηγή. Η ημερήσια αποζημίωση καθορίζεται σύμ¬ 
φωνα με τις ισχύουσες διατάξεις. 

2. Ερευνητικές άδειες μεγάλης διάρκειας: 

Οι ερευνητές και ειδικοί λειτουργικοί επιστήμονες βαθ¬ 
μίδας Α', Β' και Γ δικαιούνται ερευνητική άδεια μέχρι 12 
μήνες μετά τη συμπλήρωση 6 χρόνων υπηρεσίας στα 
εθνικά ερευνητικά κέντρα ή ανεξάρτητα ινστιτούτα της 
χώρας ή μέχρι έξι μήνες μετά τη συμπλήρωση 3 χρόνων 
υπηρεσίας. Οι αποδοχές των παραπάνω επιστημόνων κα¬ 
θορίζονται σύμφωνα με το άρθρο 18, παρ. 4, του Ν. 1514/ 
85. Ο ενδιαφερόμενος υποβάλλει στον Διευθυντή του Ιν¬ 
στιτούτου αίτηση, συνοδευόμενη από λεπτομερή έκθεση 
και από τη σχετική αλληλογραφία. Οι ερευνητικές άδειες 
εγκρίνονται από χο Δ.Σ. του ΕΚΘΕ, ύστερα από πρόταση 
του Διευθυντή του Ινστιτούτου. Ο συνολικός αριθμός των 
επιστημόνων του Ινστιτούτου που απουσιάζει σε αποστο¬ 
λές μακράς διάρκειας δεν μπορεί να υπερβαίνει το 1/10 
του συνόλου των επιστημόνων του Ινστιτούτου. Το διά¬ 
στημα των μηνών αδείας καλύπτεται το πολύ με δύο χωρι¬ 
στές άδειες για την περίπτωση εξαμήνου, και τρεις το 
πολύ χωριστές άδειες για την περίπτωση δωδεκαμήνου. 
Περαιτέρω κατάτμηση της άδειας δεν επιτρέπεται. 

3. Μετακλήσεις ή αποστολές μεγάλης διάρκειας: 

Μετακλήσεις ή αποστολές, μεγάλης διάρκειας, ερευνη¬ 
τών του Κέντρου, για διδασκαλία οε ΑΕΙ, συμμετοχή σε 
ερευνητικές ομάδες και παροχή υπηρεσιών σε τρίτους ή 
στο ΕΚΘΕ, είναι δυνατές ύστερα από αίτηση του ενδιαφε- 
ρόμενου, εισήγηση του Διευθυντή του Ινστιτούτου και 
έγκριση του Δ.Σ. του Κέντρου, σύμφωνα με τις διατάξεις 
του άρθρου 42 του Π.Δ. 343/86. Η αποζημίωση των μετα- 
κπλουμένων στο ΕΚΘΕ επιστημόνων καθορίζεται με από¬ 
φαση του Δ.Σ., κατ' αντιστοιχία με την αποζημίωση των 
υετακινουμένων στο εξωτερικό υπαλλήλων του Δημοσίου 
ή των ΜΠΛ Λ που εξομοιώνονται με τα μέλη ΔΕΠ των ΑΕΙ ή 
κατ’ αντιστοιχία με την αποζημίωση για τις εκτός έδρας 
μετακινήσεις των υπαλλήλων αυτών. Απαραίτητη προϋπό¬ 
θεση για την έγκριση είναι η εξυπηρέτηση των σκοπών του 
ΕΚΘΕ και η μη υποβάθμιση ή ανεπαρκής εκπλήρωση του 
εοευνητικσύ σχεδιασμού του Ινστιτούτου ή του Κέντρου. Οι 
ερευνητές του Κέντρου στους οποίους χορηγείται άδεια 
απουσίας συνεχίζουν να λαμβάνουν τις τακτικές αποδοχές 
τους κατά τη διάρκεια της απουσίας τους. 

Άρθρο 49. 

Μεταφορά προσωπικού 

Το προσωπικό του ΕΚΘΕ δικαιούται τη μεταφορά του 
από και προς τον τόπο εργασίας. Η μεταφορά γίνεται με 
φροντίδα και δαπάνη της υπηρεσίας. 

Οι αφετηρίες εκκίνησης καθώς και οι διαδρομές των 
μέσων μεταφοράς, καθορίζονται από την υπηρεσία σε συ¬ 
νεργασία με τα συνδικαλιστικά όργανα του Κέντρου. 

Άρθρο 50 

Ετήσια κανονική άδεια 

1. Τα σχετικά με την χορήγηση της ετήσιας κανονικής 


άδειας στο προσωπικό ρυθμίζονται από την ισχύουαι » 
μοθεσΐα και τις ειδικές συλλογικές συμβάσεις. 

2. Οι ετήσιες κανονικές άδειες του προσωπικού προ¬ 
γραμματίζονται στις αρχές κάθε χρόνου από τους υπεύή< - 
νους των Ινστιτούτων ή Δ/νσεων ανάλογα με τις υπηρεσία ■ 
κές ανάγκες. 

3. Στον προγραμματισμό λαμβάνεται υπόψη κπι η επι¬ 
θυμία των εργαζομένων. Η άδεια χορηγείται μέχρι το τέ¬ 
λος του χρόνου. Διοκοπή της αδείας μπορεί να γίνει είτε 
μετά από αίτηση του εργαζόμενου, είτε για ιδιαίτερα σο¬ 
βαρή υπηρεσιακή ανάνκη. Στην περίπτωση αυτή το υπό¬ 
λοιπο της αδείας χορηγείται σύμφωνα με την ισχύοιισα για 
τα ΝΠΔΔ νομοθεσία και τις σχετικές εγκυκλίους της Δη¬ 
μόσιας Διοίκησης. 

4. Μετά από απόφαση του Δ.Σ. είναι δυνατόν να χορη¬ 
γηθεί υποχρεωτικά το ήμιου της ετήσιας κανονικής αδείας 
όλου του προσωπικού την αυτή χρονική περίοδο. Η περίο¬ 
δος αυτή καθώς και το προσωπικό ασφαλείας πρυ 9α πα¬ 
ραμένει στο Κέντρο κατά τη διάρκειά της καθορίζονται 
από το Δ.Σ. του ΕΚΘΕ 

Άρθρο 51 
Ειδικές άδειες 

1. Το προσωπικό του ΕΚΘΕ αναλόγως των κατηγοριών 
δικαιούται τις παρακάτω άδειες, σύμφωνα με τις ισχύου- 
σες διατάξεις: 

α. ερευνητική 
β. εκπαιδευτική 
γ. φοιτητική 
δ. αναρρωτική 
ε. κύησης και λοχείας 
στ. γονική 
ζ. πληροφορικής 
η. συνδικαλιστική 

2. Άδεια χωρίς αποδοχές χορηγείται σύμφωνα με τις 
ισχύουσες για τα ΝΠΔΔ διατάξεις. 

3. Ειδικές άδειες χορηγούνται με απόφαση του Διευθυ¬ 
ντή του Κέντρου και στις εξής περιπτώσεις: 

α. Λόγω θανάτου προσώπου α' και β' βαθμού συγγε- 
νείας, μέχρι και δύο (2) ημέρες, 
β. Λόγω γάμου, πέντε (5) ημέρες, 
γ. Λόγω υποχρεωτικής παρουσίας σε ποινική δίκη, ως 
ένορκος ή ως μάρτυς, μία (1) ημέρα. 

δ. Λόγω αιμοδοσίας, μία (1) ημέρα. 

* 

Άρθρο 52 

Μνεία του προσωπικού 
στις επιστημονικές εργασίες 
Το προσωπικό (ερευνητικό και μη) που συμμετέχει ου¬ 
σιαστικά στη διαμόρφωση του επιστημονικού μέρους 
ερευνητικών εργασιών δικαιούται μνείας του ονόματός 
του στις σχετικές δημοσιεύσεις ή ανακοινώσεις. 

Άρθρο 53 

Πληροφόρηση και συμμετοχή 
Οι εργαζόμενοι έχουν δικαίωμα συμμετοχής στη λήψη 
αποφάσεων όπου και όταν ο νόμος ορίζει. Το δικαίωμα 
αυτό ασκείται μέσω των εκπροσώπων τους στο Δ.Σ. και σε 
άλλα όργανα που προβλέπονται στον οργανισμό και τον 
εσωτερικό κανονισμό λειτουργίας του ΕΚΘΕ. 

Επίσης οι εργαζόμενοι μπορούν να ζητήσουν πληροφό¬ 
ρηση σε θέματα προσωπικού και λειτουργίας του Κέντρου 
στο βαθμό που τους αφορά είτε ατομικά είτε συλλο¬ 
γικά. 

Αρθρο 54 
Συνθήκες εσγασίας 

1. Η προστασία των εργαζομένων στο χώρο δουλειάς 
του ΕΚΘΕ ρυθμίζεται από τις ισχύουοες διατάξεις που 
αφορούν την ασφάλεια και την υγιεινή των εργαζομέ¬ 
νων. 

2. Με απόφαση του Διοικητικού Συμβουλίου ορίζονται 
επιτροπές και ομάδες εργασίας, που έχουν ως έργο την 
εισήγηση για την λήψη και την τήρηση των αναγκαίων μέ¬ 
τρων για την ασφάλεια των χώρων εργασίας του κέντρου. 

Άρθρο 55 

Χορήγηση ειδικών στολών και άλλων 
προστατευτικών μέσων 

Οι εργαζόμενοι στις εγκαταστάσεις του ΕΚΘΕ στις πε¬ 
ριπτώσεις που οι συνθήκες εργασίας το επιβάλλουν, δι¬ 
καιούνται να εφοδιάζονται από την υπηρεσία με τον απα¬ 
ραίτητο ιματισμό, καθώς και άλλα προστατευτικά μέσα 
(φόρμες εργασίας, υποδήματα, εργαστηριακές μπλούζες, 
μάσκες, γάντια, γυαλιά κ.α.). Τη συντήρηση και καθορισμό 
του παραπάνω ιματισμού αναλαμβάνει η υπηρεσία. 

Άρθρο 56 

Μετεκπαίδευση - Επιμόρφωση 

Στους τεχνικούς και διοικητικούς υπαλλήλους δίδεται η 
δυνατότητα μετεκπαίδευσης και επιμόρφωσης, σύμφωνα 
με τις ισχύουοες διατάξεις που διέπουν τα ΝΠΔΔ. 

Άρθρο 57 
Κοινωνικές παροχές 

Το ΕΚΘΕ μπορεί να επιχορηγεί από τους δικούς του πό¬ 
ρους, εκτός του Τακτικού Προϋπολογισμού και του Προϋ¬ 
πολογισμού Δημοσίων Επενδύσεων ή του Ειδικού Λογα¬ 
ριασμού, τις εξής κοινωνικές παροχές όταν αυτό δεν δη¬ 
μιουργεί σημαντική οικονομική επιβάρυνση στο Κέντρο: 

α) Μερική κάλυψη των εξόδων παιδικών κατασκηνώ¬ 
σεων και συμβεβλημένου ή όχι παιδικού σταθμού για τα 
παιδιά των εργαζομένων. 

β) Μερική κάλυψη των κοινωνικών, πολιτιστικών και 
αθλητικών εκδηλώσεων των εργαζομένων. 

Άρθρο 58 
Νομικός Σύμβουλος 

1. Στην αρμοδιότητα του Νομικού Συμβούλου του 
ΕΚΘΕ, υπάγονται τα παρακάτω θέματα: 

α) Η μέριμνα για την εξώδικη λύση των διαφορών του 
Κέντρου με τρίτους, συμπεριλαμβανομένων και των εργα¬ 
ζομένων στο ΕΚΘΕ, και ο δικαστικός χειρισμός κάθε υπό¬ 
θεσης στα πλαίσια της εξασφάλισης των συμφερόντων 
του Κέντρου. Ειδικότερα ο Νομικός Σύμβουλος παρίστα- 
ται ενώπιον κάθε δικαστικής και διοικητικής αρχής ως εκ¬ 
πρόσωπος του Κέντρου ύστερα από γενική ή ειδική εξου¬ 
σιοδότηση του Δ.Σ. του Κέντρου. 

β) Η υποβολή εκθέσεων στον Πρόεδρο του Δ.Σ. σχετικά 
με την έκβαση δικαστικής ή διοικητικής υπόθεσης. 

γ) Η γνωμοδότηση και παροχή νομικών συμβουλών για 
κάθε θέμα που κρίνει σκόπιμο ο Πρόεδρος του Δ.Σ. και η 
Δ/νση Διοικητικού. Για το σκοπό αυτό συνεργάζεται με τις 
υπηρεσίες του Κέντρου, οι οποίες υποχρεόύνται να του 
χορηγούν όλα τα αναγκαία για τον σκοπό αυτό στοιχεία. 

δ) Η ευθύνη για την ενημέρωση των υπηρεσιών του Κέ¬ 
ντρου για τους νόμους και τις διατάξεις που ενδιαφέρουν την 
Υπηρεσία. 

ε) Η παραλαβή των κάθε είδους δικαστικών ή άλλων 
σχετικών εγγράφων, που κοινοποιούνται στο Κέντρο. 


στ) Η ευθύνη για την τήρηση και ενημέρωση βιβλίων με 
θέμα «ειααγόμενες υποθέσεις» και «ένδικα μέσα». 

ζ) Η ευθύνη για την τήρηση και ενημέρωση αρχείου 
όλων των δικαστικών υπθέσεων και γνωμοδοτήσεων και 
την φύλαξή τους. 

2. Στον Νομικό Σύμβουλο παρέχεται κατά την άσκηση 
των καθηκόντων του γραμματειακή υποστήριξη από τις 
υπηρεσίες του Κέντρου. 

3. Ο Νομικός Σύμβουλος του ΕΚΘΕ, αμοίβεται με μη¬ 
νιαία αντιμισθία, σύμφωνα με τις ισχύουοες διατάξεις του 
κώδικα δικηγόρων, και υπάγεται στις διατάξεις της νομο¬ 
θεσίας περί δικηγόρων, όπως αυτές καθορίζονται από το 
Υπουργείο Δικαιοσύνης και τον Δικηγορικό Σύλλογο, του 
οποίου είναι μέλος. 

Άρθρο 59 

Επισκέπτες εμπειρογνώμονες ερευνητές, 
συνεργαζόμενοι ερευνητές και συνεργαζόμενα 
μέλη ΔΕΠ των ΑΕΙ, 

Γ ία τις ανάγκες των ερευνητικών προγραμμάτων μπορεί 
να απασχοληθεί ερευνητικό προσωπικό στο ΕΚΘΕ με τις 
ακόλουθες ιδιότητες: 

α. Επισκέπτες εμπειρογνώμονες ερευνητές. Προσλαμ¬ 
βάνονται με σύμβαση ορισμένου χρόνου διάρκειας από 
τρεις μήνες μέχρι δύο χρόνια, που μπορεί να παραταθεί 
μέχρι ένα χρόνο ύστερα από αιτιολογημένη πρόταση του 
οργάνου, που αποφάσισε την πρόσληψη και με σχετική 
απόφαση του εποπτεύοντος Υπουργού. Δεύτερη ανανέ¬ 
ωση δεν επιτρέπεται. Γ ια την πρόσληψη και τις αποδοχές, 
που καθορίζονται μέσα στα πλαίσια, που ορίζονται με 
κοινή απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας και τα έξοδα μετακίνη¬ 
σής τους αποφασίζει το Δ.Σ. του Κέντρου. 

β. Συνεργαζόμενοι ερευνητές. Για την απασχόλησή 
τους χορηγείται υποτροφία, από το εποπτεύον Υπουρ¬ 
γείο, το ύψος της οποίας καθορίζεται με απόφαση του 
εποπτεύοντος Υπουργού. Η συνολική διάρκεια της υπο¬ 
τροφίας δεν μπορεί νο υπερβαίνει τα δύο χρόνια, με δυνα¬ 
τότητα ανανέωσης για άλλα δυο χρόνια με απόφαση του 
Δ.Σ. του Κέντρου. Η πρόσληψή τους γίνεται με προκήρυξη 
και επιλογή ύστερα από την έκδοση της υπουργικής απόφα¬ 
σης που θα καθορίζει τον αριθμό των συνεργαζομένων ερευ¬ 
νητών που μπορούν να απασχοληθούν στο Κέντρο, Οι επι¬ 
τροπές επιλογής συγκροτούνται με απόφαση του Δ/ντή του 
Κέντρου. 

γ Μέλη ΔΕΠ των Α.Ε.Ι. που προσλαμβάνονται με ετή¬ 
σιες συμβάσεις έργου από το Δ.Σ. του Κέντρου για μερική 
απασχόληση σε ερευνητικό πρόγραμμα, ύστερα από την 
έκδοση της υπουργικής απόφασης που θα καθορίζει τον 
αριθμό των μελών ΔΕΠ που μπορούν να απασχοληθούν 
στο Κέντρο. Στη συνέχεια υπογράφεται η σχετική σύμ¬ 
βαση έργου, στην οποία θα αναφέρονται τα στοιχεία του 
συμβαλλόμενου, η περιγραφή του ερευνητικού έργου και 
το χρονικό διάστημα. 

Κάθε χρόνο γίνεται πρόβλεψη στον τακτικό προϋπολο¬ 
γισμό, ανάλογα με τον οριθμό των παραπάνω κατηγοριών 
ερευνητικού προσωπικού που θα απασχοληθούν. Το Δ.Σ. 
ειοηγεϊται τον αριθμό αυτό στον ειτοπτεϋαντα το Κέντρο 
Υπουργό για έγκριση, μετά από πρόταση ου ενδιαφερο¬ 
μένου Ινστιτούτου. Η ερευνητική αμοιβή 6ο καταβάλλεται 
στο τέλος κάθε μήνα ύστερα από βεβαίωση του Δ/ντή του 
Ινστιτούτου σχετικά με γη συμμετοχή και συνεισφορά του 
συνεργαζόμενου μέλους στο συγκεκριμένο πρόγραμμα 

Η συμμετοχή των επισκεπτών εμπειρογνωμόνων ερευ¬ 
νητών, των συνεργαζομένων ερευνητών και των μελών 
ΔΕΠ στα συγκεκριμένα προγράμματα του Ινστιτούτου και 
η συνεισφορά τους σ' αυτά είναι ουσιαστική. 

Στις σχετικές δημοσιεύσεις τους μνημονεύεται η συμ¬ 
βολή του ΕΚΘΕ στην έκδοσή τους. 

Στο τέλος του χρόνου τα Ινστιτούτα υποβάλλουν απολο¬ 
γισμό του έργου των παραπάνω κατηγοριών προσωπι¬ 
κού. 

Το παιχιπάνω προσωπικό δεν συμμετέχει στα όργανα διοί¬ 
κησης του Κέντρου ούτε αποκτώ την ιδιότητα του υπαλλήλου 
του ΕΚΘΕ. 

Αρθρο 60 

Μεταπτυχιακοί φοιτητές 

1. Στόχοι της μεταπτυχιακής εκπαίδευσης στο ΕΚΘΕ εί¬ 
ναι η εκπόνηση μεταπτυχιακού τίτλου σπουδών, που απο- 
νέμεται από ΑΕ! της ημεδαπής και αναγνωρισμένα ΑΕΙ του 
εξωτερικού. Η μεταπτυχιακή εκπαίδευση γίνεται στα 
πλαίσια εγκεκριμένων ερευνητικών προγραμμάτων και 
ϋποσκοπεί στην επίτευξη των αντικειμενικών σκοπών 
τους, 

2 . Ως μεταπτυχιακοί φοιτητές γίνονται δεκτοί στα Ινστι¬ 
τούτα του ΕΚΘΕ, πτυχιοΰχοι ΑΕΙ της ημεδαπής ή κάτοχοι 
αναγνωρισμένου ως ισοτίμου πτυχίου της αλλοδαπής. 

3. Η διαδικασία χορήγησης των υποτροφιών είναι η ακό¬ 
λουθη: 

α. Ο Διευθυντής του ινστιτούτου εισηγείται ύστερα από 
γνώμη του Επιστημονικό Γνωμοδοτικό Συμβούλιο και με 
βάση τις σχετικές ανάγκες του Κέντρου στο Δ.Σ. τον 
αριθμό και τον τομέα απασχόλησης των μεταπτυχιακών 
φοιτητών. Το Δ.Σ. υποβάλλει την εισήγηση του στο Επι¬ 
στημονικό Συμβούλιο του Κέντρου για παροχή γνώμης. 

β. Με υπουργική απόφαση ύστερα από πρόταση του Δ.Σ. 
και γνώμη του Ε.Σ. του Κέντρου καθορίζεται ο αριθμός των 
μεταπτυχιακών φοιτητών που μπορούν να απασχοληθούν στο 
Κέντρο. 

γ. Το Δ.Σ. του ΕΚΘΕ προκηρύσσει τον εγκεκριμένο 
αριθμό των θέσεων καθορίζοντας στην προκήρυξη και το 
αντικείμενο εκΰστου υποψηφίου μεταπτυχιακού φοι¬ 
τητή. 

δ. Η σειρά προτεραιότητας των υποψηφίων καθορίζεται 
μετά από συνέντευξη από επιτροπή, που ορίζεται από το 
Δ.Σ του ΕΚΘΕ και απαρτίζεται από τον υπεύθυνο του 
προγράμματος και ερευνητές Α', Β’ ή Γ βαθμίδας με ειδί¬ 
κευση σχετική με το θέμα της υποτροφίας. 

ε. Η οριστική απόφαση για την απασχόληση του υποτρό¬ 
φου λομβάνεται αφού προσκομισθεί έγγραφη βεβαίωση 
του ΑΕΙ οτο οποίο θα εκπονηθεί η διατριβή. 

στ Μετά την επιλογή των υποτρόφων με απόφαση του 
Δ/ντή Ινστιτούτου ορίζεται ο ερευνητής του ΕΚΘΕ, ο 
οποίος θα έχει την ιδιότητα του επιβλέπονεος και όλη την 
ευθύνη της παρακολούθησης της πορείας του υποτρό¬ 
φου. 

ζ. Κάθε υπότροφος υποχρεούται να υπογράψει ειδική 
σύμβαση με το ΕΚΘΕ όπου ορίζονται οι κύριες υποχρεώ¬ 
σεις του και ειδικότερα: 

- Να μην παρεκκλίνει οπό το θέμα για το οποίο δόθηκε η 
υποτροφία. 

- Να υποβάλλει κάθε εξάμηνο αναλυτική έκθεση για την 
πορεία των εργασιών. 

- Να συμμετέχει σε όλες τις εργασίες που εκτελσύνται 
μέσα στο πρόγραμμα στο οποίο έχει ενταχθεί και να μην 
απουσιάζει αδικαιολόγητα από τον χώρο εργασίας. 

- Να διαθέτει τα απαιτούμενα στοιχεία για την έκθεση 


προόδου των εργασιών του προγράμματος στο οποίο 
μετέχει. 

4. Η διάρκεια της υποτροφίας ορίζεται απο δύο 
τέσσερα χρόνια, ανάλογα με το πρόγραμμα σπουδών τ-γ. 
θα εκτελεσθεί. Το Δ.Σ. του ΕΚΘΕ μπορεί, ανάλογα με τ’·.- 
πρόταση του υπευθύνου ερευνητή ή καθηγητή ΑΕΙ. να ει 
οηγηθεί στην ΓΓΕΤ την παράταση για ένα χρόνο ακόμη 

δ. Το ΕΚΘΕ διατηρεί κάθε δικαίωμα να διακόψει την 
υποτροφία μετά από εισήγηση του επιβλέποντος ερευ¬ 
νητή και αφού αποδειχθεί ότι ο υπότροφος δεν τηρεί τις 
υποχρεώσεις της παραγράφου 31 του παρόντος άρ¬ 
θρου. 

6. Το ύψος της υποτροφίας καθορίζεται με απόφαση 
του εποπτεϋοντος Υπουργού κατ’ αναλογία με το ύψος 
της αμοιβής που χορηγείται στους μεταπτυχιακούς υπο¬ 
τρόφους των ΑΕΙ. 

Αρθρο 61 

Εξωτερικοί συνεργάτες 

1. Στις ερευνητικές δραστηριότητες του ΕΚΘΕ μπορούν να 
συμμετέχουν περιστασιακά οι ακόλουθες κατηγορίες συνερ¬ 
γατών: 

α. Ερευνητές ή τεχνικοί μέλη ερευνητικών ομάδων των ΑΕ) 
ή άλλων Ιδρυμάτων οι οποίοι απασχολούνται στα πλαίσια κοι¬ 
νών επιστημονικών προγραμμάτων του ΕΚΘΕ με τα αντί¬ 
στοιχα ιδρύματα, 

β, Μέλη του Επιστημονικού ή Τεχνικού Προσωπικού άλ¬ 
λων Ιδρυμάτων ή Οργανισμών, οι οποίοι απασχολούνται 
οτα πλαίσια συγκεκριμένων προγραμμάτων μετεκπαίδευ¬ 
σης ή ειδίκευσής τους οτο ΕΚΘΕ. 

γ. Ελληνες ερευνητές ή τεχνικοί που μετσκαλούνται 
από το εξωτερικό για συνεργασία σε συγκεκριμένα επι¬ 
στημονικά προγράμματα. 

δ. Αλλοδαποί επιστήμονες ή φοιτητές που απασχολού¬ 
νται στα πλαίσια διακρατικών συμφωνιών ή συνεργα¬ 
σιών. 

ε. Άμισθοί μεταπτυχιακοί φοιτητές που απασχολούνται 
για την εκπόνηση διδακτορικής διατριβής. 

στ. Άμισθοι προπτυχιακοί φοιτητές που απασχολούνται 
για την εκπόνηση διπλωματικής εργασίας. 

ζ. Άμισθοι σπουδαστές τεχνολογικών εκπαιδευτικών 
ιδρυμάτων ΠΈ1), που απασχολούνται στα πλαίσια προ¬ 
γραμμάτων μετεκπαίδευσης. 

2, Η διαδικασία και οι προϋποθέσεις συμμετοχής των 
παραπάνω κατηγοριών ρυθμίζονται με απόφαση του Δ.Σ. 
του ΕΚΘΕ, με βάση την ισχύουσο για τα θέματα αυτά νο¬ 
μοθεσία. 

Αρθρο 62 
Τελικές διατάξεις 

Όπου στον παρόντα κανονισμό προβλέπεται η συγκρό¬ 
τηση συλλογικού οργάνου ή ο διορισμός εκπροσώπων σε 
συλλογικό όργανο, η συγκρότηση ή ο διοΜσμός πραγμα¬ 
τοποιείται μέσα σε δύο μήνες από την ισχύ του παρόντος 
κανονισμού. 

Η παρούαί, απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Μαρτίου 1995 

Ο ΥΠΟΥΡΓΟΣ 

Κ. ΣΗΜΙΤΗΣ 

